**Zmluva č. C-NBS1-000-097-136**

**Nasadenie Integračnej platformy**

*uzatvorená podľa § 269 ods. 2 č. 513/1991 Zb. Obchodný zákonník v znení neskorších predpisov*

*(ďalej len „zmluva“) medzi:*

# Zmluvné strany

# Objednávateľ:

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpená: <vyplní VO>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919 *– platí pre domáceho zhotoviteľa*

SK60 0720 0000 0000 0000 2129 *– platí pre zahraničného zhotoviteľa*

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“ alebo „NBS“ v príslušnom gramatickom tvare)

a

# Zhotoviteľ:

Obchodné meno: **<vyplní uchádzač>**

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

Zapísaný: <vyplní uchádzač>

(ďalej len „zhotoviteľ“ v príslušnom gramatickom tvare)

(objednávateľ a zhotoviteľ ďalej spoločne označení ako „zmluvné strany“)

#

### **Preambula**

# Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom Nasadenie Integračnej platformy.

# Na základe vyhodnotenia ponúk bola ponuka zhotoviteľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku zhotoviteľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.

# Článok I

### **Účel zmluvy**

# Účelom tejto zmluvy je implementovanie integračného riešenia, zabezpečujúce integrácie existujúcich aj budúcich informačných systémov objednávateľa medzi sebou a voči tretím stranám podľa požiadaviek objednávateľa uvedených v prílohe č. 2 tejto zmluvy.

# Článok II

# Predmet zmluvy

# Predmetom tejto zmluvy je záväzok zhotoviteľa zabezpečiť pre objednávateľa dodávku a implementáciu „Integračnej platformy“ (ďalej len „dielo“ alebo „predmet zmluvy“), v rozsahu a za podmienok dohodnutých v tejto zmluve.

# Zmluvné strany sa dohodli, že plnenie predmetu zmluvy je rozdelené na nasledovné časti:

# 1. časť – pre účely tejto zmluvy označená ako „Základná dodávka diela“,

# 2. časť – pre účely tejto zmluvy označená ako „Rámcová dodávka diela“.

# Základná dodávka diela zahŕňa záväzok zhotoviteľa realizovať v zmysle špecifikácie uvedenej v Prílohe č. 2 tejto zmluvy - Požiadavky na predmet plnenia, nižšie uvedené činnosti a/alebo dodávky:

1. dodať softvér integračnej platformy (ďalej aj ako „SW IP“) v rozsahu požiadaviek uvedených v kapitole 3.2 bode 1 Prílohy č. 2 tejto zmluvy.

Zmluvné strany sa dohodli, že plnenie predmetu zmluvy, uvedené v kapitole 3.2 bode 1 písm. a) Prílohy č. 2 tejto zmluvy (požiadavka na SW IP s ID: REQ\_001 bližšie opísaná v Katalógu požiadaviek Príloha 1 Opisu predmetu zákazky), je možné realizovať len na základe písomnej objednávky objednávateľa vystavenej a doručenej zhotoviteľovi postupom podľa bodu 2.4.2 až 2.4.5 zmluvy (ďalej aj ako „voliteľné plnenie SW IP“). Objednávateľ je oprávnený (nie povinný) vystaviť a doručiť objednávku na voliteľné plnenie SW IP zhotoviteľovi najneskôr do 2 týždňov odo dňa účinnosti zmluvy;

1. dodať HW a SW v rozsahu požiadaviek uvedených v kapitole 3.2 bode 2 Prílohy č. 2 tejto zmluvy.

Zmluvné strany sa dohodli, že plnenie predmetu zmluvy uvedené v bode 2.3 písm. b) tejto zmluvy je možné realizovať len na základe písomnej objednávky objednávateľa vystavenej a doručenej zhotoviteľovi postupom podľa bodu 2.4.2 až 2.4.5 zmluvy (ďalej aj ako „voliteľné plnenie predmetu zmluvy“). Pre zamedzenie akýchkoľvek pochybností, objednávateľ je oprávnený požadovať voliteľné plnenie predmetu zmluvy v rozsahu podľa svojich potrieb, teda aj v menšom rozsahu ako je uvedený v Prílohe č. 2 resp. v Prílohe č. 3 tejto zmluvy. Objednávateľ je oprávnený (nie povinný) vystaviť a doručiť objednávku na voliteľné plnenie predmetu zmluvy zhotoviteľovi najneskôr do 2 týždňov odo dňa účinnosti zmluvy.

1. poskytnúť služby spojené s inštaláciou a konfiguráciou dodaného SW IP do prostredia NBS, vrátane vytvorenia a dodania testovacieho a produkčného prostredia v rozsahu požiadaviek uvedených v kapitole 3.2 bode 3 Prílohy č. 2 tejto zmluvy;
2. vytvoriť a naplniť Integračný katalóg služieb (ďalej aj ako „IKS“), dodať návrh architektúry vyplývajúcej z využívania Integračnej platformy a poskytnúť služby spojené so zriadením kompetenčného centra (ďalej aj ako „ICC“) v rozsahu požiadaviek uvedených v kapitole 3.2 bode 4 Prílohy č. 2 tejto zmluvy;
3. realizovať úvodnú integráciu vybraných služieb a systémov tzv. Pilot integračnej platformy v rozsahu požiadaviek uvedených v kapitole 3.2 bode 5 Prílohy č. 2 tejto zmluvy.
	* 1. Zhotoviteľ sa zaväzuje vykonať všetky činností, poskytnúť všetky plnenia a služby a dodať všetky materiály potrebné pre riadne zhotovenie Rámcovej dodávky diela, ako aj vykonať ďalšie činností a poskytnúť ďalšie plnenia, ktoré sú špecifikované v tejto zmluve, v jej prílohách, najmä vo funkčnej a technickej špecifikácii uvedenej v Prílohe č. 2 tejto zmluvy.

# Rámcová dodávka diela:

Zmluvné strany sa dohodli, že v rámci tejto časti predmetu zmluvy je zhotoviteľ povinný realizovať nižšie uvedené činnosti a/alebo dodávky:

1. vykonať integrácie podľa definovaných kategórií v rozsahu požadovanom objednávateľom s podľa požiadaviek uvedených v kapitole 3.2 bode 6 Prílohy č. 2 tejto zmluvy (ďalej aj ako „Integračné služby” alebo „Integrácie“),
2. poskytovať konzultačné a implementačné služby v rozsahu požadovanom objednávateľom a podľa požiadaviek uvedených v kapitole 3.2 bode 7 Prílohy č. 2 tejto zmluvy (ďalej aj ako „konzultačné a implementačné služby”)
	* 1. Zmluvné strany sa výslovne dohodli, že plnenie predmetu zmluvy v bode 2.4 tejto zmluvy je možné len na základe čiastkových zmlúv, ktoré majú formu písomnej objednávky. Objednávateľ je oprávnený požadovať od zhotoviteľa realizáciu takýchto činností a/alebo dodávok, pričom v prípade, že objednávateľ vystaví príslušnú objednávku je zhotoviteľ povinný realizovať takto objednané činnosti a/alebo dodávky na základe a v rozsahu doručenej objednávky.
		2. Objednávateľ je oprávnený požadovať plnenie predmetu zmluvy v bode 2.4 tejto zmluvy v rozsahu podľa svojich potrieb, teda aj v menšom rozsahu ako je uvedený v Prílohe č. 2 resp. v Prílohe č. 3 tejto zmluvy. Objednávateľom vystavené a zaslané objednávky budú písomne potvrdené zhotoviteľom podľa bodu 2.4.4 tohto článku zmluvy.
		3. Objednávka musí obsahovať minimálne tieto náležitosti: označenie zmluvných strán, rozsah a presnú špecifikáciu požadovaného plnenia, termín plnenia a cenu určenú spôsobom dohodnutým v tejto zmluve.
		4. Objednávateľ zašle písomnú objednávku e-mailom na kontaktnú adresu oprávnenej osoby podľa článku VI bodu 6.1 zmluvy, alebo poštou na adresu sídla zhotoviteľa, ak sa zmluvné strany písomne nedohodnú inak. Zhotoviteľ je za predpokladu, že je splnená podmienka uvedená v bode 2.4.3. tohto článku zmluvy, povinný objednávku potvrdiť do dvoch (2) pracovných dní odo dňa doručenia objednávky od objednávateľa potvrdiť príjem a akceptáciu objednávky, a to zaslaním potvrdzujúceho emailu objednávateľovi v prípade emailovej objednávky, alebo potvrdením dodávateľa o prijatí objednávky bezprostredne písomne na kópií predmetnej objednávky v prípade poštového prevzatia objednávky.
		5. Potvrdením objednávky zo strany zhotoviteľa sa považuje objednávka za akceptovanú. Ak zhotoviteľ z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) objednávku v lehote stanovenej v bode 2.4.4 tohto článku zmluvy, bude sa za deň akceptácie objednávky považovať pracovný deň nasledujúci po dni doručenia riadne vystavenej objednávky zhotoviteľovi.

# Podrobná špecifikácia predmetu zmluvy, vrátane špecifikácie jednotlivých činností a/ alebo dodávok je uvedená v Prílohe č. 2 tejto zmluvy. Dodaný predmet zmluvy musí spĺňať všetky funkčnosti, technické vlastnosti a kvalitu špecifikovanú v prílohách tejto zmluvy.

# Zhotoviteľ sa zaväzuje dodať predmet zmluvy v rozsahu a v súlade s požiadavkami, ktoré sú uvedené v Prílohe č. 2 tejto zmluvy a v súlade s Prílohou č. 1 - Všeobecné podmienky objednávateľa tejto zmluvy (ďalej len „Všeobecné podmienky“).

# Zhotoviteľ sa zaväzuje dodať aj ostatné dodávky, činnosti a práce nevyhnutné pre realizáciu predmetu zmluvy, ktoré ne sú vyslovene stanovené ako povinnosť objednávateľa, prípadne sú uvedené v prílohe 2 tejto zmluvy alebo v článku XII tejto zmluvy.

# Predmetom tejto zmluvy je záväzok zhotoviteľa poskytovať služby Doplnkové služby (Exit služba a Konzultácie pre nového zhotoviteľa) v rozsahu a za podmienok uvedených v tejto zmluve.

# Ak sa budú na strane zhotoviteľa podieľať viaceré subjekty (konzorcium subjektov) na plnení tejto zmluvy, práva z tejto zmluvy voči objednávateľovi môže uplatňovať výlučne ten subjekt na strane zhotoviteľa, ktorý bude mať podľa osobitnej dohody subjektov postavenie vedúceho subjektu. Subjekty na strane zhotoviteľa si v rámci osobitnej dohody podľa predošlej vety určia a vysporiadajú vzájomné záväzky a oprávnenia vyplývajúce im z tejto zmluvy. Subjekt, ktorý bude mať postavenie vedúceho subjektu na strane zhotoviteľa bude vo vzťahu k objednávateľovi zodpovedať za fakturáciu, odovzdávanie predmetu zmluvy alebo jeho časti, vrátane všetkých a akýchkoľvek úkonov týkajúcich sa plnenia tejto zmluvy a objednávateľ bude komunikovať výlučne s ním ohľadom všetkých zmluvných záležitostí. Ten subjekt na strane zhotoviteľa, ktorý má postavenie vedúceho subjektu na strane zhotoviteľa, je povinný bezodkladne oznámiť túto skutočnosť objednávateľovi. *(Text platí ak sa na strane zhotoviteľa budú podieľať viaceré subjekty, ak nie uchádzač tento bod odstráni)*

# Objednávateľ sa zaväzuje riadne a včas dodaný predmet zmluvy resp. jeho časti prevziať v súlade s touto zmluvou a zaplatiť zaň dohodnutú cenu v rozsahu a za podmienok dohodnutých v tejto zmluve.

# V deň podpisu (v deň platnosti) tejto zmluvy sa zhotoviteľ zaväzuje uzatvoriť s objednávateľom samostatnú zmluvu č. C-NBS1-000-097-137 o poskytovaní servisných služieb pri zabezpečení prevádzky Integračnej platformy (ďalej len „Servisná zmluva“).

# V prípade, ak zhotoviteľ nepodpíše Servisnú zmluvu podľa predchádzajúcej vety, je objednávateľ oprávnený odstúpiť od tejto zmluvy pre porušenie jeho povinnosti podstatným spôsobom.

# V prípade nedodržania záväzku zhotoviteľa podľa bodu 2.11 tohto článku zmluvy sa zhotoviteľ zaväzuje zaplatiť objednávateľovi zmluvnú pokutu vo výške 50 000 eur bez DPH.

# Zhotoviteľ sa zaväzuje byť počas celej doby trvania tejto zmluvy autorizovaným obchodným a implementačným partnerom spoločnosti, ktorá je výrobcom dodávaného softvéru integračnej platformy (SW IP). Porušenie tohto záväzku sa považuje za podstatné porušenie rámcovej zmluvy zo strany zhotoviteľa.

# Článok III.

# Miesto,  termíny a doba trvania plnenia predmetu zmluvy

# Miestom plnenia predmetu zmluvy, ak v Prílohe č. 2 tejto zmluvy nie je uvedené inak, je:

* 1. hlavné technologické pracovisko, ul. Imricha Karvaša č. 1, 813 25 Bratislava (ďalej len „HTP“),
	2. záložné technologické pracovisko, ul. Kopčianska 92/D, 851 01Bratislava (ďalej len „ZTP“).

# Ak to technické podmienky umožňujú, tak prednostne platí, že zhotoviteľ dodáva predmet zmluvy prostredníctvom vzdialeného prístup zabezpečeného sieťového VPN spojenia. Zhotoviteľ sa zaväzuje rešpektovať všetky bezpečnostné, organizačné a technické opatrenia a ďalšie relevantné predpisy objednávateľa spojené s prácou v priestoroch objednávateľa i so vzdialeným prístupom k informačným technológiám a sieti objednávateľa podľa článku V Prílohy č. 1 - Všeobecné podmienky k zmluve ako aj v zmysle platných predpisov a štandardov objednávateľa, ktoré zhotoviteľovi zabezpečí oprávnená osoba objednávateľa počas celej doby trvania podpory prevádzky dodaného predmetu zmluvy.

# Zhotoviteľ je povinný plniť túto zmluvu:

# Predmet zmluvy v zmysle článku II  bodu 2.3 tejto zmluvy - Základná dodávka diela: zhotoviteľ sa zaväzuje dodať jednotlivé čiastkové plnenia Základnej dodávky diela v súlade s termínmi a míľnikmi uvedenými v tabuľke č. 1 kapitoly 2.3 Prílohy č. 2 tejto zmluvy. Základnú dodávku diela ako celok je zhotoviteľ povinný ukončiť v termíne najneskôr do 6 mesiacov odo dňa účinnosti tejto zmluvy. Základná dodávky diela ako celok sa považuje za dodanú v deň podpisu Záverečného akceptačného protokolu Základnej dodávky diela obidvoma zmluvnými stranami v zmysle bodu 5.17 zmluvy.

# Predmet zmluvy v zmysle článku II  bodu 2.4 tejto zmluvy - Rámcová dodávka diela: zhotoviteľ sa zaväzuje dodať jednotlivé čiastkové plnenia Rámcovej dodávky diela počnúc odo dňa akceptácie objednávky zhotoviteľovom v zmysle bodu 2.4.4 resp. bodu 2.4.5 tejto zmluvy v lehotách stanovených v kapitole 2.3 Prílohy č. 2 tejto zmluvy, ak sa zmluvné strany písomne nedohodnú inak.

# Zhotoviteľ sa zaväzuje poskytovať Integračné služby podľa bodu 2.4 písm. a) zmluvy poskytovať v priebehu 54 mesiacov odo dňa odovzdania Základnej dodávky diela ako celku v zmysle bodu 3.3.1 tejto zmluvy, t. j. odo dňa podpísania Záverečného akceptačného protokolu Základnej dodávky diela obidvoma zmluvnými stranami.

# Konzultačné a implementačné služby podľa bodu 2.4 písm. b) zmluvy sa zhotoviteľ zaväzuje poskytovať po celú dobu trvania tejto zmluvy.

# Ak prípadné omeškanie objednávateľa s poskytnutím súčinnosti, ktorú je povinný poskytnúť zhotoviteľovi má alebo preukázateľne bude mať vplyv na dodržanie časového plnenia predmetu zmluvy v zmysle kapitoly 2.3 Prílohy č. 2 zmluvy, tzn. ak sa jedná o neposkytnutie takej súčinnosti, ktorá je nevyhnutná pre včasné plnenie predmetu zmluvy , zhotoviteľ nie je v omeškaní s plnením a lehota na vykonanie jednotlivých čiastkových plnení sa po písomnom schválení objednávateľom predĺži o čas omeškania objednávateľa s poskytnutím súčinnosti. To však platí len za predpokladu, že najneskôr druhý pracovný deň po vzniku omeškania objednávateľa zhotoviteľ písomne upozornil oprávnenú osobu objednávateľa na konkrétne vymedzenú povinnosť súčinnosti, s ktorou je objednávateľ v omeškaní, a toto upozornenie pravidelne písomne obnovoval najmenej jedenkrát za 5 dní až do dosiahnutia nápravy. Pokiaľ tento postup nebude dodržaný a  objednávateľ neschváli predĺženie času, lehoty na vykonanie jednotlivých čiastkových plnení, lehota na vykonanie predmetu zmluvy sa nebude predlžovať. Pre zamedzenie pochybností sa stanovuje, že lehotu na vytvorenie a dodanie Základnej dodávky diela ako celku je možné predĺžiť iba na základe písomného dodatku k tejto zmluve uzatvoreného v súlade s § 18 zákona o verejnom obstarávaní.

# Táto zmluva sa uzatvára na dobu určitú, a to na obdobie 60 mesiacov odo dňa nadobudnutia jej účinnosti.

# Článok IV

# Cena a platobné podmienky

* 1. Zmluvné strany sa dohodli na určení maximálnej ceny za predmet zmluvy v celkovej sume:

# *<uchádzač vyplní cenu uvedenú v Tabuľke č. 9„Celková cena predmetu zmluvy“ v Prílohe č. 3 - Špecifikácia ceny tejto zmluvy* > eur bez DPH

# (slovom: *<vyplní uchádzač>* eur bez DPH), pričom

(ďalej ako „celková cena predmetu zmluvy“),

z celkovej ceny predmetu zmluvy je celková cena Základnej dodávky diela v celkovej sume:

# *<uchádzač vyplní cenu uvedenú v Tabuľke č. 9 položka č. CC 1 „Celková cena Základnej dodávky diela“ v Prílohe č. 3 - Špecifikácia ceny tejto zmluvy* > eur bez DPH

# (slovom: *<vyplní uchádzač>* eur bez DPH),

(ďalej ako „celková cena Základnej dodávky diela“),

z celkovej ceny predmetu zmluvy je celková maximálna cena za Rámcovú dodávku diela v sume:

# *<uchádzač vyplní cenu uvedenú v Tabuľke č. 9 položka č. CC 2 „Celková cena Rámcovej dodávky diela“ v Prílohe č. 3 - Špecifikácia ceny tejto zmluvy o dielo*> eur bez DPH

# (slovom: *<vyplní uchádzač>* eur bez DPH)

(ďalej ako „celková cena Rámcovej dodávky diela“).

* 1. Cena zapredmet tejto zmluvy zahŕňa akékoľvek a všetky náklady na vykonanie, dodanie, poskytnutie predmetu zmluvy.
	2. Ceny za predmet zmluvy uvedené v prílohe č. 3 tejto zmluvy sú stanovené dohodou zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon NR SR č. 18/1996 Z. z. o cenách v znení neskorších predpisov. Ceny za predmet zmluvy sú pevne stanovené.
	3. Zmluvné strany sa dohodli, že celková cena Základnej dodávky diela je tvorená súčtom cien v detailnom rozpočte stanovenom v Prílohe č. 3 tejto zmluvy pre jednotlivé časti predmetu zmluvy (čiastkové plnenia).
	4. Cena predmetu zmluvy predstavuje odplatu za splnenie všetkých zmluvných záväzkov zhotoviteľa vyplývajúcich z tejto zmluvy a zahŕňa všetky náklady a výdavky zhotoviteľa na riadne a včasné poskytnutie predmetu zmluvy resp. jeho jednotlivých častí (čiastkových plnení) podľa tejto zmluvy, cenu za HW a SW, cenu za licencie 3. strán, odmenu za udelenie licencie a sublicencie k dielu podľa článku IX zmluvy.
	5. Zhotoviteľ je oprávnený fakturovať celkovú cenu za Základnú dodávku diela podľa bodu 4.1 tohto článku zmluvy po jej riadnom odovzdaní a prevzatí objednávateľom, t. j. dňom podpísania Záverečného akceptačného protokolu Základnej dodávky diela objednávateľom. Zhotoviteľ sa zaväzuje vystaviť príslušnú faktúru najneskôr do 15 dní odo dňa podpísania Záverečného akceptačného protokolu Základnej dodávky diela objednávateľom. Prílohou k faktúre je podpísaný Záverečný akceptačný protokol Základnej dodávky diela. Cena za položku č. P1a podľa Tabuľky 1 Prílohy č. 3 tejto zmluvy je fakturovaná iba v prípade, ak si objednávateľ voliteľné plnenie SW IP u zhotoviteľa objednal podľa bodu 2.3. písm. a) tejto zmluvy.
	6. Zhotoviteľ je oprávnený fakturovať cenu za Rámcovú dodávku diela po dodaní príslušnej Integračnej služby alebo Konzultačnej a implementačnej služby zhotoviteľom na základe príslušnej objednávky objednávateľa. Zhotoviteľ sa zaväzuje vystaviť príslušné faktúry najneskôr do 15 dní odo dňa podpísania príslušného Akceptačného protokolu objednávateľom. Prílohou k faktúre je podpísaný Akceptačný protokol a príslušná objednávka objednávateľa.
	7. Ceny za predmet zmluvy sú uvedené bez DPH. Zhotoviteľ k dohodnutým cenám uplatní DPH podľa všeobecne záväzného právneho predpisu platného v čase fakturácie. (Text platí pre tuzemského zhotoviteľa, zahraničný zhotoviteľ text druhej vety odstráni).
	8. Faktúry sú splatné do 30 dní odo dňa ich doručenia objednávateľovi. Úhrada faktúry sa bude realizovať bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa. Za správne vyčíslenie výšky DPH zodpovedá v plnom rozsahu zhotoviteľ.
	9. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní uchádzač> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve o dielo. Zhotoviteľ nie je povinný podpísať elektronickú faktúru zaručeným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov.
	10. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
	11. V prípade, že faktúra nebude po vecnej a/alebo formálnej stránke správne vyhotovená, objednávateľ je oprávnený ju vrátiť zhotoviteľovi bez zaplatenia na doplnenie (prepracovanie), pričom nová lehota splatnosti faktúry začne plynúť dňom doručenia správne doplnenej (prepracovanej) faktúry objednávateľovi.
	12. Zhotoviteľ sa zaväzuje, že uvedenú daň na faktúre odvedie správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy. (Text platí pre tuzemského zhotoviteľa, zahraničný zhotoviteľ tento text aj s bodom odstráni)
	13. Zhotoviteľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Zhotoviteľ čestne vyhlasuje, že je konečným príjemcom platieb uvedených v tejto zmluve. (Text platí pre zahraničného zhotoviteľa, tuzemský zhotoviteľ tento text aj s bodom odstráni).

# Článok V

# Odovzdanie a prevzatie predmetu zmluvy

* 1. Odovzdanie a prevzatie Základnej dodávky diela sa uskutoční po častiach najneskôr v termínoch špecifikovaných v tabuľke č. 1 kapitoly 2.3 (Požiadavky na časové plnenie predmetu zákazky) Prílohy č. 2 tejto zmluvy. Výsledkom odovzdania čiastkového plnenia Základnej dodávky diela zhotoviteľom a jeho prevzatia objednávateľom je podpísanie akceptačného protokolu oprávnenými osobami zmluvných strán tejto zmluvy (ďalej ako „Akceptačný protokol“).
	2. Odovzdanie a prevzatie Rámcovej dodávky diela sa uskutoční jednotlivo v termínoch špecifikovaných v tabuľke č. 2 kapitoly 2.3 (Požiadavky na časové plnenie predmetu zákazky) Prílohy č. 2 zmluvy a na základe samostatných písomných objednávok vystavených objednávateľom v súlade s touto zmluvou. Výsledkom odovzdania plnenia Rámcovej dodávky diela zhotoviteľom a jeho prevzatia objednávateľom je podpísanie Akceptačného protokolu.
	3. Akceptačný protokol v zmysle bodu 5.1 a 5.2 zmluvy obsahuje najmä: identifikačné údaje zmluvných strán, identifikáciu oprávnených osôb zmluvných strán, identifikáciu predmetu zmluvy (označenie HW, SW, služby a pod.), informácie povinne uvedené v zápisnici o vykonanej akceptácií. Vyjadrenie objednávateľa môže byť:

A/plná akceptácia (odovzdanie predmetu plnenia prebehlo bez výhrad a v plnom súlade s požiadavkami objednávateľa a so zmluvou);

B/podmienečná akceptácia (odovzdanie predmetu plnenia prebehlo s výhradami, ktoré nebránia jeho prebratiu a používaniu, pričom objednávateľ súhlasí s úhradou predmetu plnenia, čo v prípade čiastkového plnenia znamená 0 závažných vád, 0 zásadných vád a maximálne 10 nepodstatných vád);

C/odmietnutie prevzatia predmetu plnenia objednávateľom.

* 1. Vlastnícke právo k predmetu zmluvy alebo jeho časti prechádza na objednávateľa odovzdaním a prevzatím predmetu zmluvy alebo jeho časti, tzn. podpísaním Akceptačného protokolu resp. Záverečného akceptačného protokolu Základnej dodávky diela vzťahujúceho sa k odovzdávanej časti predmetu zmluvy oboma zmluvnými stranami.
	2. Objednávateľ neprevezme predmet zmluvy alebo jeho časť, ak vykazuje právne a/alebo faktické vady. Predmet zmluvy alebo jeho časť má vady, ak je zhotovený v rozpore s podmienkami stanovenými v tejto zmluve a/alebo v rozpore so všeobecne záväznými právnymi predpismi.
	3. Prílohou Akceptačného protokolu je najmä:
* zápisnica o vykonanej akceptácii, ak sa vykonáva vzhľadom na povahu predmetu zmluvy (napr. ak sa Akceptačným protokolom odovzdáva Rámcová dodávka diela alebo Integračná služba),
* zoznam autorských diel, ak boli vytvorené zhotoviteľom v rámci plnenia predmetu tejto zmluvy a ak sú súčasťou odovzdávaného predmetu zmluvy alebo jeho časti,
* prezenčné listiny zo školení, ak boli vykonané pre objednávateľa, spolu so školiacim materiálom,
* dokumenty a doklady osvedčujúce kompletnosť (napr.: zoznam dodávok, osvedčenie o akosti a kompletnosti, návody na obsluhu), ak takéto dokumenty už neboli súčasťou ponuky predloženej objednávateľovi.
	1. Akceptačný protokol sa vyhotovuje v dvoch (2) vyhotoveniach, z toho jedno (1) vyhotovenie je určené pre každú zmluvnú stranu.
	2. Ak zhotoviteľ odovzdáva predmet zmluvy resp. jeho časť, zmluvné strany vykonajú vo vzájomnej súčinnosti akceptáciu, ak objednávateľ vzhľadom na povahu predmetu plnenia nerozhodne, že akceptácia nie je potrebná. Akceptácia sa vykoná v prostredí a na infraštruktúre objednávateľa a v oddelených testovacích prostrediach (t. j. bez možnosti ovplyvniť bežnú činnosť objednávateľa, mimo produkčných databáz), ak sa zmluvné strany vopred výslovne nedohodnú inak. Pre úspešné vykonanie akceptácie sa vyžaduje osobná prítomnosť oprávnených osôb zmluvných strán podľa článku VI tejto zmluvy alebo nimi preukázateľne splnomocnených osôb na ich zastúpenie, ak objednávateľ vopred nerozhodne inak; inak sa akceptácia nemôže vykonať. Výsledky akceptácie sa zachytia v zápisnici podpísanej oprávnenými osobami zmluvných strán podľa tejto zmluvy.
	3. Zhotoviteľ je povinný písomne oznámiť objednávateľovi najmenej päť (5) pracovných dní vopred pripravenosť predmetu zmluvy alebo jeho časti na uskutočnenie akceptácie. Objednávateľ je povinný v lehote troch (3) pracovných dní od oznámenia podľa predchádzajúcej vety písomne informovať zhotoviteľa o termíne vykonania akceptácie. Objednávateľ bude navrhovaný termín akceptácie konzultovať vopred so zhotoviteľom. Ak akceptácia prebehla úspešne v zmysle tohto článku zmluvy, časové obdobie medzi úspešnou akceptáciou predmetu zmluvy resp. jeho časti a odovzdaním a prevzatím predmetu zmluvy resp. jeho časti potvrdeným podpisom Akceptačného protokolu nepresiahne 30 kalendárnych dní.
	4. Ak došlo k odmietnutiu prevzatia predmetu plnenia objednávateľom, objednávateľ uvedie a popíše všetky identifikované právne a/alebo faktické vady predmetu zmluvy (ďalej len „vady dodaného predmetu zmluvy“) v Akceptačnom protokole sa navrhne nový termín pre vykonanie akceptácie, v prípade ak sa vyžaduje akceptácia. Zhotoviteľ sa zaväzuje odstrániť vady dodaného predmetu zmluvy uvedené v zápisnici o akceptácii v zmysle tohto článku zmluvy a opätovne uskutočniť nevyhnutnú akceptáciu, a to aj opakovane maximálne však 5 (päť) krát vo vzťahu ku každej odovzdávanej časti predmetu zmluvy. Ak napriek opakovanej akceptácii nebude dodaný predmet zmluvy alebo jeho časť bez vád, alebo nebudú splnené stanovené kritériá akceptácie, tak uvedené sa považuje za podstatné porušenie povinnosti podľa tejto zmluvy. Uvedené sa primerane aplikuje aj pri podmienečnej akceptácii.
	5. Vady dodaného predmetu zmluvy alebo jeho časti, ktoré sa vyskytnú pri akceptácii budú klasifikované podľa ich závažnosti špecifikovanej v Prílohe č. 7 - Klasifikácia vád dodaného predmetu zmluvy podľa ich závažnosti (ďalej len „Príloha č. 7“). Zápisnica o akceptácii musí obsahovať správu o priebehu akceptácie a klasifikáciu zistených vád dodaného predmetu zmluvy podľa stupňa ich závažnosti špecifikovaných v Prílohe č. 7 tejto zmluvy.
	6. Zmluvné strany sa dohodli, že akceptácia prebehla úspešne a akceptačné kritériá sú splnené, t. j. dodávaný predmet zmluvy alebo jeho časť je bez vád, ak neobsahuje žiadny závažný nedostatok (finálna akceptácia), žiadny zásadný nedostatok a obsahuje maximálne 10 (desať) nepodstatných vád (podmienečná akceptácia), opakovanie akceptácie nie je potrebné. Zhotoviteľ je však naďalej povinný v lehotách podľa tohto článku zmluvy odstrániť na vlastné náklady všetky vady dodaného predmetu zmluvy alebo jeho časti podľa príslušnej zápisnice o akceptácii.
	7. Zhotoviteľ sa zaväzuje odstrániť všetky vady dodávaného predmetu zmluvy uvedené v zápisnici o akceptácii v nej uvedenej lehote. Ak zápisnica o akceptácii neobsahuje lehotu na odstránenie vady dodávaného predmetu zmluvy, zhotoviteľ je povinný odstrániť vady úrovne B do 5 (piatich) pracovných dní od podpísania zápisnice o akceptácii a vady úrovne C do 10 (desiatich) pracovných dní od podpísania zápisnice o akceptácii.
	8. Zhotoviteľ sa zaväzuje súčasne v rámci akceptačného protokolu podľa bodu 5.3 tohto článku zmluvy objednávateľovi protokolárne odovzdať objednávateľovi všetku potrebnú dokumentáciu k predmetu zmluvy alebo jeho časti špecifikovanú v prílohe č. 2 tejto zmluvy (ďalej len “dokumentácia”), ktorej prevzatie objednávateľ potvrdí bezodkladne podpísaním samostatného preberacieho protokolu, ku ktorému v prípade, ak to bude podľa posúdenia objednávateľa potrebné, priloží objednávateľ požiadavky na zmenu dokumentácie v písomnej forme. Ak sa zmluvné strany nedohodnú inak, zhotoviteľ je povinný odovzdať objednávateľovi požadovanú dokumentáciu v elektronickej forme (vo formáte .docx, alebo .pdf).
	9. Zhotoviteľ sa zaväzuje všetky objednávateľom požadované zmeny a doplnenia dokumentácie v zmysle bodu 5.14 tohto článku zmluvy zapracovať do dokumentácie v primeranej lehote stanovenej objednávateľom, ktorá bude zodpovedať rozsahu a závažnosti požadovanej zmeny, resp. doplnenia. Ak objednávateľovi vznikne v dôsledku porušenia uvedenej povinnosti zhotoviteľa škoda, zhotoviteľ nesie za škodu, ktorú objednávateľ utrpel ako okamžitý a priamy dôsledok takého porušenia, zodpovednosť.
	10. Vytvorené zdrojové kódy zhotoviteľ odovzdá objednávateľovi spôsobom ako je dohodnuté v článku IX tejto zmluvy.
	11. Po odovzdaní poslednej časti Základnej dodávky diela (t. j. po dodaní Pilota integračnej platformy) a zároveň ak zhotoviteľ odstránil všetky vady dodanej Základnej dodávky diela resp. jej časti, zmluvné strany vyhotovia záverečný akceptačný protokol (ďalej len „Záverečný akceptačný protokol Základnej dodávky diela“). Na priebeh Záverečného akceptačného protokolu Základnej dodávky diela sa použijú primerane ustanovenia tohto článku zmluvy. Neoddeliteľnou prílohou Záverečného akceptačného protokolu Základnej dodávky diela je aj konečná správa o plnení Základnej dodávky diela, ak sa zmluvné strany nedohodnú inak. Podpísaním Záverečného akceptačného protokolu Základnej dodávky diela oprávnenými osobami zmluvných strán podľa článku VI tejto zmluvy sa považuje Základná dodávka diela za riadne zhotovenú a odovzdanú zhotoviteľom a prevzatú objednávateľom.
	12. Záverečný akceptačný protokol Základnej dodávky diela sa vyhotovuje v dvoch (2) vyhotoveniach, jedno vyhotovenie určené pre každú zmluvnú stranu.

# Článok VI

# Oprávnené osoby a  komunikácia zmluvných strán

* 1. Zhotoviteľ sa zaväzuje do piatich (5) pracovných dní od uzavretia tejto zmluvy vymenovať oprávnenú osobu, ktorá bude počas účinnosti tejto zmluvy oprávnená konať za zhotoviteľa v určených záležitostiach súvisiacich s plnením tejto zmluvy a v tej istej lehote písomne oznámiť objednávateľovi jej meno, priezvisko a kontaktné údaje (email, telefónny kontakt).
	2. Objednávateľ sa zaväzuje do piatich (5) pracovných dní od podpisu tejto zmluvy vymenovať oprávnenú osobu, ktorá bude počas účinnosti tejto zmluvy oprávnená konať za objednávateľa v určených záležitostiach súvisiacich s plnením tejto zmluvy a v tej istej lehote písomne oznámiť objednávateľovi jej meno, priezvisko a kontaktné údaje (email, telefónny kontakt).
	3. Prostredníctvom určených oprávnených osôb zmluvné strany:
		1. zabezpečia vzájomnú komunikáciu zmluvných strán týkajúcu sa všetkých záležitostí týkajúcich sa plnenia tejto zmluvy (vrátane objednávania plnení Rámcovej dodávky diela),
		2. plnia vymedzené úlohy zmluvných strán podľa tejto zmluvy,
		3. uskutočnia všetky organizačné záležitosti s ohľadom na všetky aktivity a činnosti súvisiace s plnením tejto zmluvy,
		4. zabezpečia koordináciu jednotlivých aktivít a činností zmluvných strán súvisiacich s plnením tejto zmluvy,
		5. sledujú priebeh plnenia tejto zmluvy,
		6. navrhujú potrebné zmeny technických riešení a technickej povahy v zmysle tejto zmluvy a
		7. zabezpečia vzájomnú spoluprácu a súčinnosť.
	4. Zmena oprávnených osôb v zmysle tohto článku zmluvy sa vykoná prostredníctvom písomného protokolu o zmene oprávnenej osoby podpísaného oboma zmluvnými stranami.
	5. Zmluvné strany sa dohodli, že ich vzájomná komunikácia ohľadom akejkoľvek záležitosti týkajúcej sa tejto zmluvy bude vykonávaná prostredníctvom oprávnených osôb zmluvných strán.
	6. Zmluvné strany sa ďalej dohodli, že bežná komunikácia (napr. komunikácia týkajúca sa organizácii stretnutí alebo iných organizačných záležitosti alebo podkladov pre fakturáciu a pod.) bude vykonávaná prostredníctvom emailu.
	7. Komunikácia zmluvných strán, ktorá  má povahu právneho úkonu (napr. odstúpenie od zmluvy, uplatnenie zmluvnej pokuty a pod.) bude vykonávaná písomne v listinnej podobe s doporučeným doručovaním druhej zmluvnej strane prostredníctvom poštovej služby alebo kuriérskej služby, ak v tejto zmluve nie je uvedené inak (napr. článok II bod 2.4.4 zmluvy).
	8. Každá zo zmluvných strán môže zmeniť oprávnené osoby. Takáto zmena je účinná dňom doručenia písomného oznámenia o zmene obsahujúceho aj meno a kontaktné údaje novej oprávnenej osoby druhej zmluvnej strane.

# Článok VII

# Kľúčoví experti

* 1. Zhotoviteľ sa zaväzuje vytvoriť a dodať predmet zmluvy prostredníctvom kľúčových expertov t. j. fyzické osoby označené zhotoviteľom, prostredníctvom ktorých zhotoviteľ preukazoval splnenie podmienok účasti a/alebo boli predmetom hodnotenia kritérií vo verejnom obstarávaní, ktorého výsledkom je táto zmluva a ktoré sú uvedené v Prílohe č. 4 tejto zmluvy, prostredníctvom ktorých sa zhotoviteľ zaväzuje poskytovať plnenie predmetu zmluvy.
	2. Zhotoviteľ vyhlasuje a zaväzuje sa, že zabezpečí účasť na plnení predmetu zmluvy kľúčovými expertmi. V prípade, ak zhotoviteľ poruší záväzok uvedený v predchádzajúcej vete, má objednávateľ právo na zmluvnú pokutu od zhotoviteľa vo výške 5.000 eur bez DPH za každé jednotlivé porušenie stanoveného záväzku zhotoviteľa.
	3. Zmena a/alebo doplnenie kľúčového experta zhotoviteľa uvedeného v prílohe č. 4 tejto zmluvy môže byť vykonaná len na základe písomného oznámenia zhotoviteľa a následného písomného odsúhlasenia objednávateľom. Pri prípadnej zmene a/alebo doplnenia kľúčového experta zhotoviteľa uvedeného v prílohe č. 4 tejto zmluvy musí byť počas celej doby trvania zmluvy zabezpečená minimálne rovnocenná úroveň odbornosti, kvalifikácie a skúseností, ktorú bude objednávateľ posudzovať rovnakým spôsobom, aký bol použitý pre účely vyhodnotenia ponúk vo verejnom obstarávaní zákazky, z ktorej vzišla táto zmluva.
	4. Pre zamedzenie pochybností, v prípade aktualizácie Prílohy č. 4 tejto zmluvy, t. j. zmeny a/alebo doplnenia kľúčového experta zhotoviteľa uvedeného v prílohe č. 4 tejto zmluvy nie je potrebné vyhotoviť dodatok k tejto zmluve.
	5. Nedodržanie týchto požiadaviek podľa bodu 7.2 alebo 7.3. tohto článku zmluvy oprávňuje objednávateľa odstúpiť od tejto zmluvy s okamžitou účinnosťou ku dňu doručenia písomného odstúpenia od zmluvy z dôvodu podstatného porušenia zmluvy.

#

# Článok VIII

# Zdrojový kód

* 1. Zhotoviteľ je povinný v procese prevzatia a odovzdania predmetu zmluvy resp. jeho časti (článok V tejto zmluvy) odovzdať objednávateľovi testovacie a produkčné prostredie.
	2. V prípade, ak bol v priebehu realizácie predmetu zmluvy vytvorený zhotoviteľom zdrojový kód, zhotoviteľ je povinný tento zdrojový kód odovzdať objednávateľovi v jeho úplnej a aktuálnej podobe, bez obfuskácie (snaha o znemožnenie analýzy zdrojového kódu, zahmlievanie, transformácia zdrojového kódu, ktorá zachová programovú funkcionalitu, ale znemožňuje jeho pochopiteľnosť, znečitateľnenie kódu). Zhotoviteľ sa zaväzuje odovzdať objednávateľovi zdrojový kód zapečatený, na neprepisovateľnom technickom nosiči dát s označením časti a verzie dodaného predmetu zmluvy resp. jeho časti, ktorého sa týka, ak sa zmluvné strany nedohodnú inak. O odovzdaní a prevzatí technického nosiča dát bude oboma zmluvnými stranami spísaný a podpísaný preberací protokol.

# Článok IX

# Práva duševného vlastníctva

* 1. Zhotoviteľom v rámci plnenia predmetu tejto zmluvy je poskytnuté plnenie, alebo jeho časť, ktoré môže mať povahu, prípadne môže zahŕňať jedno alebo viac autorských diel podľa Autorského zákona. Autorské dielo na účely tejto zmluvy je najmä, ale nie len všetky druhy dokumentácie, zdrojový, strojový kód, databázy a pod., a to ako celok alebo jednotlivé časti, ktoré boli vytvorené alebo ktorých vytvorenie bolo zhotoviteľom zabezpečené špecificky na účely predmetu plnenia podľa tejto zmluvy bez ohľadu na ich verziu (ďalej ktorékoľvek z nich len „Autorské dielo“). Účelom úpravy autorských práv je vylúčiť akúkoľvek závislosť objednávateľa od zhotoviteľa pri použití  dodaného predmetu zmluvy v autorskoprávnom rozsahu.
	2. Zmluvné strany sa dohodli, že pokiaľ zhotoviteľ vytvorí v rámci plnenia tejto zmluvy pre objednávateľa Autorské dielo, tak zhotoviteľ na akékoľvek takéto Autorské dielo udeľuje objednávateľovi výhradnú, počas celej doby trvania majetkových práv, územne, vecne neobmedzenú a v cene za predmet zmluvy splatnú licenciu.  Licencia zahŕňa všetky spôsoby použitia Autorského diela podľa § 19 ods. 4 Autorského zákona. Pre vylúčenie pochybností licencia zahŕňa právo Autorské dielo spracovať (dokončenie diela, zmena diela, začlenenia do iných diel alebo iný zásah do diela), vrátane v rovnakom rozsahu výkonu autorských práv k strojovým a zdrojovým kódom najmä právo ich kopírovania, prekladania, prispôsobovania, modifikovania, upravovania a začleňovania do iných diel, a to prostredníctvom objednávateľa alebo tretej osoby. Zhotoviteľ nie je oprávnený využívať Autorské dielo alebo ktorúkoľvek jeho časť pre vlastné produkty a služby, ak sa zmluvné strany písomne nedohodnú inak. Objednávateľ je oprávnený udeliť sublicenciu tretím osobám. Vlastnícke právo k veciam, prostredníctvom ktorých je Autorské dielo vyjadrené, nadobúda objednávateľ ich prevzatím.
	3. Zmluvné strany sa dohodli, že účinnosť licencie podľa bodu 9.2 tohto článku zmluvy nastáva prevzatím predmetu zmluvy alebo jeho časti (čiastkové plnenie). V prípade predčasného ukončenia tejto zmluvy bez odovzdania predmetu zmluvy alebo jeho časti je licencia udelená v súlade s touto zmluvou dňom ukončenia zmluvy.
	4. Odmena za udelenie licencie k Autorskému dielu alebo jeho časti spôsobom, v rozsahu a na čas uvedený v tomto článku zmluvy je súčasťou ceny za predmet zmluvy, v súlade s článkom IV tejto zmluvy.
	5. Zmluvné strany výslovne deklarujú, že ak pri poskytovaní predmetu zmluvy vznikne činnosťou zhotoviteľa a objednávateľa dielo spoluautorov a ak sa nedohodnú zmluvné strany výslovne inak, bude sa mať za to, že objednávateľ vykonáva majetkové práva autora k dielu spoluautorov. Celková cena za predmet zmluvy podľa článku IV tejto zmluvy je stanovená so zohľadnením tohto ustanovenia a zhotoviteľovi nevzniknú v prípade vytvorenia diela spoluautorov žiadne nové nároky na odmenu.
	6. Zhotoviteľ vyhlasuje, že vykonáva majetkové práva autora ku každému Autorskému dielu vytvorenému a dodanému na základe tejto zmluvy a žiadna tretia osoba nie je oprávnená vykonávať majetkové práva autora k Autorskému dielu alebo s Autorským dielom v zmysle Autorského zákona. Zhotoviteľ vyhlasuje, že je oprávnený udeliť objednávateľovi licenciu v rozsahu a v súlade s touto zmluvou. V prípade, ak sa tretia strana bude voči objednávateľovi domáhať porušenia svojich autorských práv, je zhotoviteľ povinný bezodkladne vysporiadať s takouto treťou stranou autorské práva, aby zodpovedali jeho vyhláseniam a udelenej licencii v tejto zmluve a zároveň zodpovedá za všetku škodu, ktorá tým objednávateľovi vznikla.
	7. Prípadná zmena v osobe zhotoviteľa (napr. právne nástupníctvo) nebude mať vplyv na oprávnenia udelené v rámci tejto zmluvy zhotoviteľom objednávateľovi.
	8. Zmluvné strany sa dohodli, že pokiaľ zhotoviteľ pri plnení zmluvy , ako súčasť predmetu zmluvy použije SW 3. strany (vrátane prípadu, ak autorizovaným poskytovateľom licencie k SW 3. strany je zhotoviteľ), v takomto prípade zabezpečí objednávateľovi oprávnenie používať takýto SW 3. strany v súlade s osobitnými licenčnými podmienkami (ďalej len „proprietárny SW“). Špecifikácia proprietárneho SW tvorí prílohu č. 6 tejto zmluvy.
	9. Na použitie proprietárneho SW (SW 3. strany) musí platiť, že zabezpečia úplnú a neobmedzenú realizáciu predmetu zmluvy a licencie budú časovo trvať minimálne v rozsahu stanovenom v prílohe č. 2 tejto zmluvy.
	10. Pre použitie zhotoviteľom modifikovaného open source softvéru platí, že zhotoviteľ nemôže k open source softvéru pridať doplňujúce podmienky v rozpore s licenciou udelenou podľa tejto zmluvy.
	11. Zhotoviteľ zodpovedá za úhradu licenčných poplatkov za použitie proprietárneho SW a súvisiacich služieb podpory a iných plnení.

# Článok X

# Vyhlásenia zmluvných strán

* 1. Zhotoviteľ vyhlasuje, že je spôsobilý uzatvoriť túto zmluvu a riadne plniť záväzky z nej vyplývajúce.
	2. Zhotoviteľ vyhlasuje, že disponuje všetkými oprávneniami požadovanými príslušnými orgánmi a/alebo vyžadovanými príslušnými právnymi predpismi a že má k dispozícii nevyhnutné kapacity a technické schopnosti na riadne a včasné plnenie všetkých záväzkov vyplývajúcich pre neho z tejto zmluvy.
	3. Zhotoviteľ vyhlasuje, že má splnené povinnosti, ktoré mu vyplývajú v zmysle zákona o registri partnerov verejného sektora a počas trvania tejto zmluvy bude udržiavať zápis v tomto registri a riadne plniť všetky povinnosti vyplývajúce pre neho zo zákona o registri partnerov verejného sektora.
	4. Na zaistenie prípadných nárokov objednávateľa na náhradu škody vyplývajúcej z tejto zmluvy zhotoviteľ vyhlasuje, že má ku dňu platnosti a účinnosti tejto zmluvy uzavreté poistenie zodpovednosti za škodu spôsobenú pri poskytovaní plnenia, ktoré tvorí predmet tejto zmluvy s poistnou sumou v minimálnom rozsahu celkovej ceny predmetu zmluvy. Zhotoviteľ sa zároveň zaväzuje mať predmetné poistenie v platnosti a účinnosti po celú dobu trvania tejto zmluvy. Zhotoviteľ sa zaväzuje predložiť objednávateľovi fotokópiu platnej poistnej zmluvy, resp. poistného certifikátu do 5 dní odo dňa doručenia písomnej výzvy objednávateľa kedykoľvek počas celej doby trvania tejto zmluvy. Porušenie akéhokoľvek záväzku zhotoviteľa uvedeného v tomto bode zmluvy sa považuje za podstatné porušenie tejto zmluvy.
	5. Objednávateľ podpisom zmluvy vyhlasuje, že na účely plnenia tejto zmluvy zhotoviteľom má zabezpečenú IT infraštruktúru takým spôsobom, že riadne a včasné plnenie povinností zhotoviteľom bude objektívne možné a bude v súlade s preambulou tejto zmluvy.

**Článok XI**

# Všeobecné práva a povinnosti zmluvných strán

* 1. Objednávateľ sa zaväzuje, pokiaľ to nevylučujú všeobecne záväzné právne predpisy, iné zmluvné záväzky alebo interné predpisy objednávateľa:
		1. zabezpečiť zhotoviteľovi v primeranom rozsahu potrebné informácie a prípadné konzultácie k postaveniu alebo štatútu, organizačnej štruktúre, procesnému riadeniu a vnútorným predpisom objednávateľa,
		2. zabezpečiť pre zhotoviteľa, pri dodržaní bezpečnostných a ďalších predpisov objednávateľa, nevyhnutné poverenia na plnenie tejto zmluvy,
		3. sprístupniť, pri dodržaní bezpečnostných a ďalších predpisov objednávateľa, technickú, komunikačnú a systémovú infraštruktúru pre plnenie predmetu zmluvy a podľa potreby vzdialeného prístupu dohodnutou technológiou a zabezpečiť zhotoviteľovi na jeho žiadosť včasný prístup k všetkým zariadeniam, ku ktorým je jeho prístup potrebný pre plnenie predmetu zmluvy, vrátane zdrojov energie, elektronickej komunikačnej siete, vrátane zabezpečenia vzdialeného prístupu, v rozsahu nevyhnutnom pre riadne plnenie predmetu zmluvy na náklady objednávateľa, s výnimkou nákladov na prevádzku komunikačnej linky pre vzdialený prístup,
		4. zabezpečiť zhotoviteľovi všetky relevantné legislatívne, metodické, koncepčné, dokumentačné, normatívne a ďalšie materiály týkajúce sa predmetu zmluvy, ak bude objednávateľ takými informáciami disponovať a zhotoviteľ ich bude potrebovať k plneniu predmetu zmluvy, to však len za predpokladu, že zhotoviteľ nemá k takýmto materiálom sám prístup a len v rozsahu, v akom si tento prístup nevie zhotoviteľ zabezpečiť sám,
		5. zabezpečiť nevyhnutné relevantné prístupy na pracoviská objednávateľa pre zamestnancov zhotoviteľa zabezpečujúcich plnenie predmetu zmluvy alebo jeho časti počas pracovných dní a počas pracovnej doby objednávateľa,
		6. zabezpečiť vstup na pracoviská objednávateľa výlučne za prítomnosti Oprávnenej osoby objednávateľa prípadne v sprievode inej poverenej osoby objednávateľa,
		7. vykonať všetky úkony, ktoré je možné od neho spravodlivo požadovať pri poskytovaní súčinnosti objednávateľa zhotoviteľovi,
		8. informovať zhotoviteľa o všetkých skutočnostiach, ktoré sú významné pre splnenie povinností zmluvných strán podľa tejto zmluvy, v súvislosti s plnením predmetu zmluvy podľa tejto zmluvy a/alebo o dôvodoch, ktoré objednávateľovi bránia riadne a včas splniť svoje povinnosti podľa tejto zmluvy, a to do 48 (štyridsiatich ôsmich) hodín odkedy sa o nich objednávateľ dozvedel.
	2. Zhotoviteľ sa zaväzuje:
		1. pri plnení povinností podľa tejto zmluvy dodržiavať pokyny a podklady objednávateľa, ktoré nie sú v rozpore s ustanoveniami tejto zmluvy,
		2. neodkladne písomne informovať objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné splnenie predmetu zmluvy,
		3. poskytnúť oprávnenej osobe objednávateľa alebo inej poverenej osobe objednávateľa informáciu o stave plnenia zmluvy alebo informáciu súvisiacu s plnením na základe žiadosti objednávateľa s lehotou vybavenia neprevyšujúcou päť kalendárnych dní,
		4. bez zbytočného odkladu prerokúvať s objednávateľom všetky otázky, ktoré by mohli negatívne ovplyvniť plnenie jeho záväzkov podľa tejto zmluvy,
		5. udržiavať nasadené časti dodaného predmetu zmluvy do prevádzky v súlade s dodanou administrátorskou dokumentáciou, a to až do odovzdania a  prevzatia dodaného predmetu zmluvy ako celku,
		6. poskytovať objednávateľovi nevyhnutnú súčinnosť za účelom používania nasadených častí dodaného predmetu zmluvy,
		7. umožniť objednávateľovi vykonať audit bezpečnosti dodaného predmetu zmluvy a vývojového prostredia zhotoviteľa na overenie miery dodržiavania bezpečnostných požiadaviek vyplývajúcich z platných a účinných právnych predpisov a zmluvných požiadaviek,
		8. prijať opatrenia na zabezpečenie nápravy zistení z auditu bezpečnosti dodaného predmetu zmluvy,
		9. poskytnúť objednávateľovi a jemu nadriadeným orgánom plnú súčinnosť pri riešení bezpečnostného incidentu a vyšetrovaní bezpečnostnej udalosti, ktoré súvisia s plnením tejto zmluvy,
		10. poskytnúť objednávateľovi kompletnú dokumentáciu dodaného predmetu zmluvy vrátane administrátorských prístupov,
		11. dodržiavať pokyny a podklady objednávateľa, ktoré nie sú v rozpore s ustanoveniami tejto zmluvy.

# Článok XII

# Súčinnosť zhotoviteľa a Doplnkové služby

* 1. Zhotoviteľ sa zaväzuje spolupracovať s objednávateľom počas realizácie predmetu plnenia a vyvinúť maximálne úsilie a súčinnosť z jeho strany tak, aby bol predmet zmluvy vykonaný v súlade s touto zmluvou.
	2. Pre účely tejto zmluvy sa pod pojmom Doplnkové služby rozumie:
		1. **Exit služba,** pre účely tejto zmluvy sa pod službou "Exit služba“ rozumie poskytnutie primeranej súčinnosti objendávateľovi alebo subjetu určenému objendávateľom (najmä novému zhotoviteľovi) v zmysle bodu 12.6 tohto článku zmluvy;
		2. **Konzultácie pre nového zhotoviteľa:** pre účely tejto zmluvy sa pod službou "Konzultácie pre nového zhovotiteľa“ rozumie poskytnutie konzultácií novému zhotoviteľovi najmä o funkčnosti požadovanej IP.
	3. Účelom Doplnkových služieb je poskytnutie objednávateľovi alebo subjektu určenému objednávateľom primeranú súčinnosť súvisiacu s plynulým prechodom na nový subjekt na strane zhotoviteľa pri ukončení tejto zmluvy (čl. VIII Všeobecných podmienok).
	4. Doplnkové služby je objednávateľ oprávnený požadovať a zhotoviteľ je ju povinný poskytnúť po dobu 6 mesiacov od ukončenia tejto zmluvy, v rozsahu maximálne do 240 osobohodín.
	5. Rozsah čerpania Doplnkových služieb na strane zhotoviteľa nie je pre objednávateľa obligatórny a bude vychádzať z potrieb objendávateľa a nového zhotoviteľa.
	6. Zhotoviteľ sa zaväzuje poskytnúť primeranú súčinnosť v zmysle tohto článku zmluvy, najmä v oblasti:
		1. podpory a prípravy verejného obstarávania za účelom vysúťaženia nového zhotoviteľa (najmä vo forme konzultácií),
		2. nevyhnutnej podpory nového zhotoviteľa po podpise zmluvy (najmä vo forme zaškolenia zamestnancov nového zhotoviteľa),
		3. konkrétnych konzultácii vzťahujúcim sa k predmetu zmluvy, a to aj po uplynutí platnosti a účinnosti tejto zmluvy.
	7. Cena za Doplnkové služby v zmysle tohto článku zmluvy je uvedená v prílohe č. 3 tejto zmluvy. Cena za Doplnkové služby sa vypočíta ako cena za jednu osobohodinu poskytnutia služby podľa tabuľky č. 8 Prílohy č. 3 tejto zmluvy vynásobená počtom osobohodín trvania poskytovanej Doplnkovej služby na základe výkazu prác odsúhlaseného oboma zmluvnými stranami. Na platobné podmienky poskytnutých Doplnkových služieb sa použijú primerane ustanovenia článku IV tejto zmluvy.
	8. Doplnkové služby podľa článku sa zhotoviteľom poskytujú na základe písomnej objednávky objednávateľa vystavenej v súlade s touto zmluvou počas trvania tejto zmluvy (na vystavenie objednávky sa použijú primerane ustanovenia čl. II body 2.4.3 až 2.4.5 zmluvy).

# Článok XIII

# Ochrana zamestnancov zhotoviteľa a subdodávateľov

* 1. Zhotoviteľ pri plnení tejto zmluvy zodpovedá za svojich zamestnancov, ich bezpečnosť a ochranu zdravia pri práci, a tiež za svojich subdodávateľov. Zhotoviteľ je povinný vykonať všetky nevyhnutné opatrenia, aby zabezpečil v súvislosti s plnením tejto zmluvy bezpečnosť svojich zamestnancov, zamestnancov objednávateľa, subdodávateľov a ďalších osôb, ktoré sa s vedomím objednávateľa zdržujú v mieste plnenia tejto zmluvy.
	2. Zhotoviteľ je povinný v súvislosti s plnením tejto zmluvy vykonať opatrenia a určiť postupy na zaistenie bezpečnosti svojich zamestnancov a subdodávateľov a zabezpečiť prostriedky potrebné na ochranu života a zdravia zamestnancov v mieste plnenia tejto zmluvy pre prípad vzniku bezprostredného a vážneho ohrozenia života alebo zdravia; o vykonaných opatreniach je zhotoviteľ povinný informovať objednávateľa a ďalšie osoby zdržujúce sa na mieste plnenia tejto zmluvy.
	3. Objednávateľ je povinný v mieste plnenia tejto zmluvy a v jeho priestoroch objednávateľa zabezpečiť pracovné podmienky súladné s pravidlami bezpečnosti a ochrany zdravia práci.
	4. Zhotoviteľ je povinný bezodkladne oboznamovať objednávateľa o nedostatkoch a iných závažných skutočnostiach v priestoroch objednávateľa tvoriacich miesto plnenia tejto zmluvy, ktoré by pri práci mohli ohroziť bezpečnosť alebo zdravie zamestnancov zhotoviteľa alebo jeho subdodávateľov, zamestnancov objednávateľa alebo tretích osôb, o ktorých sa dozvedel v súvislosti s plnením tejto zmluvy.
	5. Zhotoviteľ je povinný bezodkladne oboznámiť objednávateľa o mimoriadnej udalosti (nebezpečná udalosť, pracovný úraz zamestnanca zhotoviteľa alebo inej osoby konajúcej v mene zhotoviteľa), ktorá sa stala v súvislosti s plnením tejto zmluvy v priestoroch objednávateľa a ktorá sa týka ochrany zamestnancov zhotoviteľa a jeho subdodávateľov. Povinnosť zhotoviteľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením tejto zmluvy, ale došlo k nej na pracoviskách objednávateľa.
	6. Zhotoviteľ je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a  iných normatívnych aktov na zaistenie bezpečnosti a ochrany zdravia pri práci.

# Článok XIV

# Osobitné záväzky zhotoviteľa

* 1. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy bez predchádzajúceho písomného súhlasu objednávateľa. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou bez predchádzajúceho písomného súhlasu objednávateľa. Zhotoviteľ nie je oprávnený postúpiť práva a povinnosti z tejto zmluvy na tretiu osobu.

# Článok XV

# Zmeny predmetu zmluvy, zmeny zmluvy

* 1. Ak objednávateľ v priebehu plnenia tejto zmluvy zistí, že pre zabezpečenie funkčnosti a kompatibility predmetu plnenia ako celku je nevyhnutné rozšíriť predmet zmluvy o ďalšiu časť alebo časti, je oprávnený zabezpečiť zhotovenie takej časti alebo častí prostredníctvom uzatvorenia písomného dodatku k tejto zmluve.
	2. Akékoľvek zmeny tejto zmluvy v zmysle predchádzajúceho bodu možno realizovať na základe oboma zmluvnými stranami podpísaného dodatku k zmluve; to neplatí ak je inde v zmluve výslovne upravené inak, a to za predpokladu, že sú splnené podmienky podľa § 18 zákona o verejnom obstarávaní.

# Článok XVI

# Zmluvné pokuty

* 1. Objednávateľ je oprávnený požadovať od zhotoviteľa zmluvnú pokutu vo výške:
		1. 0,1 % z celkovej ceny Základnej dodávky diela, za každý aj začatý deň omeškania, ak je zhotoviteľ v omeškaní so splnením povinnosti odovzdať Základnú dodávku diela ako celok v termíne podľa článku III bodu 3.3.1 tejto zmluvy t. j. do 6 mesiacov odo dňa účinnosti tejto zmluvy.
		2. 0,025 % z celkovej ceny predmetu zmluvy, za každý aj začatý deň omeškania, ak je zhotoviteľ v omeškaní so splnením povinnosti poskytnúť, aj jednotlivú, súčinnosť podľa článku XII tejto zmluvy.
		3. 0,02 % z celkovej ceny Základnej dodávky diela, za každý aj začatý deň omeškania, ak je zhotoviteľ v omeškaní so splnením povinnosti odovzdať jednotlivé čiastkové plnenie Základnej dodávky diela v termíne špecifikovanom v tabuľke č. 1 kapitoly 2.3 Prílohy č. 2 tejto zmluvy.
		4. 10.000,- eur (slovom: desaťtisíc eur), za každý aj začatý deň omeškania, ak je zhotoviteľ v omeškaní so splnením povinnosti odovzdať testovacie a produkčné prostredie podľa bodu 8.1. tejto zmluvy.
		5. 10.000,- eur (slovom: desaťtisíc eur) za každý aj začatý deň omeškania, ak je zhotoviteľ v omeškaní so splnením povinnosti v zmysle bodu 8.2. tejto zmluvy.
		6. 1 % z celkovej ceny za predmet zmluvy, ak zhotoviteľ neposkytne ktorúkoľvek z licencií podľa článku IX tejto zmluvy objednávateľovi (pre odstránenie pochybností je objednávateľ uplatniť zmluvnú pokutu za neposkytnutie každej licencie samostatne), a to za každý deň omeškania s poskytnutím licencie podľa článku IX zmluvy.
		7. v prípade akéhokoľvek neplnenia alebo omeškania zhotoviteľa s plnením služieb Rámcovej dodávky diela (Implementačné služby , Konzultačné a implementačné služby) v termínoch špecifikovaných v tabuľke č. 2 kapitoly 2.3 Prílohy č. 2 tejto zmluvy alebo v termínoch dohodnutých v príslušných objednávkach, je objednávateľ oprávnený požadovať od zhotoviteľa zmluvnú pokutu vo výške 0,5 % z celkovej ceny plnenia príslušnej objednávky bez DPH za každý aj začatý deň omeškania.
	2. Ak sa objednávateľ dostane do omeškania so splnením peňažného záväzku alebo jeho časti, má zhotoviteľ právo uplatniť si z nezaplatenej sumy úroky z omeškania v súlade s § 369a Obchodného zákonníka a v sadzbe podľa Nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
	3. Ak sa zhotoviteľ dostane do omeškania so splnením peňažného záväzku alebo jeho časti, má objednávateľ právo uplatniť si z nezaplatenej sumy úroky z omeškania v súlade s § 369 Obchodného zákonníka a v sadzbe podľa Nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
	4. Zaplatením zmluvnej pokuty nie je dotknutý nárok zmluvnej strany na náhradu škody v celom rozsahu, ktorá bola spôsobená porušením povinnosti, na ktorú sa vzťahuje zmluvná pokuta.
	5. Splatnosť zmluvných pokút je stanovená v článku VI. bode 2 Všeobecných podmienok (Príloha č. 1 zmluvy).

# Článok XVII

# Zodpovednosť za škodu a náhrada škody

* 1. Nebezpečenstvo škody na predmete zmluvy a jeho časti prechádza na objednávateľa podpísaním Akceptačného protokolu vzťahujúceho sa k odovzdávanej časti predmetu zmluvy oboma zmluvnými stranami, pričom nebezpečenstvo škody na predmete zmluvy - Rámcová dodávka diela ako celku prechádza na objednávateľa podpísaním Záverečného akceptačného protokolu Základnej dodávky diela podpísaného oboma zmluvnými stranami.
	2. Každá zo zmluvných strán nesie zodpovednosť za spôsobenú škodu porušením všeobecne platných a účinných právnych predpisov Slovenskej republiky a tejto zmluvy. Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
	3. Zhotoviteľ zodpovedá za škodu spôsobenú objednávateľovi jeho zamestnancami a/alebo subdodávateľmi, pričom ustanovenia Obchodného zákonníka o náhrade škody aplikovateľné na škodu spôsobenú subdodávateľmi, týmto nie sú dotknuté.
	4. Zhotoviteľ je povinný postupovať pri plnení pokynov a zadaní zo strany objednávateľa s odbornou starostlivosťou, pričom je povinný bez zbytočného odkladu písomne upozorniť objednávateľa na nevhodnú povahu pokynov a/alebo podkladov poskytnutých objednávateľom s adekvátnym odôvodnením nevhodnosti povahy takýchto pokynov a/alebo podkladov, ak mohol túto nevhodnosť zistiť pri vynaložení odbornej starostlivosti. Ak zhotoviteľ písomne neupozorní objednávateľa na nevhodnosť pokynov, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Zhotoviteľ nezodpovedá za škodu, ktorá vznikla v dôsledku nevhodného pokynu alebo podkladu zo strany objednávateľa, ak zhotoviteľ bezodkladne písomne upozornil objednávateľa na nevhodnosť tohto pokynu alebo podkladu a objednávateľ na takom pokyne alebo podklade naďalej trval.
	5. Ak nevhodné pokyny a/alebo podklady dané objednávateľom prekážajú v riadnom plnení povinností zhotoviteľa podľa tejto zmluvy, je zhotoviteľ povinný ich plnenie v nevyhnutnom rozsahu prerušiť do doby výmeny nevhodných podkladov alebo zmeny pokynov objednávateľa alebo písomného oznámenia, že objednávateľ trvá na poskytnutí plnení podľa tejto zmluvy s použitím jeho podkladov a pokynov. O dobu, po ktorú bolo potrebné plnenie povinností zhotoviteľa podľa tejto zmluvy prerušiť sa predlžuje lehota určená na ich splnenie. Zhotoviteľ má takisto nárok na úhradu preukázaných a odôvodnených nákladov spojených s prerušením plnenia jeho povinností podľa tejto zmluvy za podmienok uvedených v tomto bode alebo s použitím nevhodných podkladov objednávateľa do doby, keď sa ich nevhodnosť mohla zistiť; uvedené neplatí, ak zhotoviteľ objednávateľa na nevhodnosť pokynov objednávateľa neupozornil a nevhodnosť mohol zistiť pri vynaložení odbornej starostlivosti.
	6. Zmluvné strany sa zaväzujú upozorniť písomne druhú zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto zmluvy. O dobu, po ktorú bolo potrebné plnenie povinností zhotoviteľa podľa predchádzajúcej vety prerušiť, možno predĺžiť lehotu určenú na ich splnenie na základe rozhodnutia a schválenia objednávateľom.
	7. Zhotoviteľ je oprávnený zabezpečiť plnenie predmetu zmluvy tejto zmluvy alebo jej časti prostredníctvom subdodávateľov v súlade s podmienkami verejného obstarávania a touto zmluvou. Zhotoviteľ zodpovedá za každé plnenie takéhoto subdodávateľa v rozsahu, ako keby plnenie poskytoval sám.

# Článok XVIII

# Záverečné ustanovenia

* 1. Vzájomné práva a povinnosti zmluvných strán sú tiež upravené vo všeobecných podmienkach uvedených v Prílohe č. 1 tejto zmluvy.
	2. Táto zmluva môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán; to neplatí ak je v tejto zmluve uvedené inak.
	3. Pojmy, výrazy, skratky uvedené v zmluve a v jej prílohách, pokiaľ z obsahu zmluvy nevyplýva niečo iné, majú význam definovaný v Prílohe č. 5 - Slovník pojmov, ktorá tvorí neoddeliteľnú súčasť zmluvy.
	4. V prípade zmeny ktoréhokoľvek z údajov uvedených v záhlaví tejto zmluvy je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane, pričom v prípade tejto zmeny nie je potrebné uzatvárať písomný dodatok. Ak zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
	5. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy o dielo, resp. na inú adresu písomne oznámenú druhej zmluvnej strane.
	6. Táto zmluva je uzavretá podľa právneho poriadku Slovenskej republiky, pričom práva, povinnosti a právne vzťahy neupravené touto zmluvou sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov a inými príslušnými všeobecne záväznými právnymi predpismi.
	7. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
	8. Zhotoviteľ sa zaväzuje prípadnú zmenu právneho stavu, ktorá by mohla mať vplyv na plnenie podmienok tejto zmluvy, oznámiť písomne objednávateľovi najneskôr 30 dní pred predpokladanou zmenou.
	9. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
	10. V prípade rozporu medzi ustanoveniami tejto zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia tejto zmluvy. V prípade rozporu medzi ustanoveniami tejto zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou zmluvných strán vylúčiť, platia ustanovenia tejto zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
	11. V prípade rozporu medzi ustanoveniami tejto zmluvy a ustanoveniami uvedenými vo všeobecných podmienkach majú odchylné ustanovenia tejto zmluvy prednosť.
	12. Zmluva bude záväzná pre všetkých právnych nástupcov zhotoviteľa, kým nebude ukončená v súlade s ustanoveniami uvedenými v tejto zmluve.
	13. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
	14. Objednávateľ pri spracúvaní osobných údajov, poskytnutých zhotoviteľom pre účely plnenia tejto zmluvy, postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
	15. Táto zmluva je vyhotovená a uzavretá v (5) piatich rovnopisoch, pričom objednávateľ dostane (3) tri rovnopisy a zhotoviteľ dostane (2) dva rovnopisy. Všetky rovnopisy sú považované za rovnocenné.
	16. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ berie na vedomie zverejnenie tejto zmluvy (vrátane jej prípadných dodatkov) a faktúr zhotoviteľa doručených objednávateľovi.
	17. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva bude následne zverejnená na webovom sídle objednávateľa a nadobudne účinnosť najskôr odo dňa účinnosti zmluvy, v súlade s ustanoveniami § 47a ods. 2 Občianskeho zákonníka v spojení s § 1 ods. 2 Obchodného zákonníka a § 5a ods. 1, 6 a 9 zákona o slobodnom prístupe k informáciám.
	18. Neoddeliteľnou súčasťou tejto zmluvy sú prílohy:

Príloha č. 1 – Všeobecné podmienky k zmluve

Príloha č. 2 – Požiadavky na predmet plnenia

Príloha č. 3 – Špecifikácia ceny

Príloha č. 4 – Zoznam kľúčových expertov zhotoviteľa určených na plnenie zmluvy a zoznam subdodávateľov zhotoviteľa

Príloha č. 5 – Slovník pojmov

Príloha č. 6 – Zoznam použitých SW 3. strán

Príloha č. 7 - Klasifikácia vád dodaného predmetu zmluvy podľa závažnosti

* 1. Zmluvné strany (každá za seba) zhodne vyhlasujú, že sú plne spôsobilé na právne úkony, že ich zmluvná voľnosť nie je žiadnym spôsobom obmedzená, že sú oprávnené plniť si v celom rozsahu záväzky dohodnuté touto zmluvou. Súčasne zmluvné strany (každá za seba) zhodne vyhlasujú, že sa s touto zmluvou dôkladne oboznámili a jej obsahu porozumeli, pričom táto zmluva je určitá a zrozumiteľná a plne zodpovedá slobodnej, vážnej a určitej vôli zmluvných strán. Na dôkaz týchto skutočností zmluvné strany prostredníctvom svojich oprávnených zástupcov podpísali túto zmluvu.

Za objednávateľa: Za zhotoviteľa:

V Bratislave, dňa V <vyplní uchádzač >, dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní VO> <vyplní uchádzač>

# Príloha č. 1

# Všeobecné podmienky k zmluve

(ďalej aj „všeobecné podmienky“, alebo „podmienky“)

Tieto všeobecné podmienky tvoria ako Príloha č. 1 neoddeliteľnú súčasť zmluvy (ďalej len „zmluva“). Odchylné dojednania v zmluve uzavretej v zmysle týchto všeobecných podmienok majú prednosť pred ustanoveniami uvedenými v týchto všeobecných podmienkach.

# Článok I

# Zodpovednosť za vady, záruka a odstraňovanie vád

1. Zhotoviteľ zodpovedá za to, že predmet zmluvy (dielo) alebo akákoľvek jeho časť dodaná, poskytnutá na základe tejto zmluvy bude mať vlastnosti a funkcionalitu požadovanú objednávateľom,  bude poskytnutá v dohodnutom čase a jej poskytnutím nebude ohrozená prevádzka iného informačného systému objednávateľa.
2. Zhotoviteľ zodpovedá za to, že dodaný predmet zmluvy (dielo) alebo akákoľvek jeho časť ku dňu podpisu Akceptačného protokolu/Záverečného akceptačného protokolu Základnej dodávky diela a počas záručnej doby je bez vád.
3. Zhotoviteľ zaručuje, že predmet zmluvy (dielo) alebo akákoľvek jeho časť v čase jeho poskytnutia/odovzdania nemá vecné a právne vady predovšetkým nie je zaťažený právami tretích osôb z priemyselného alebo iného duševného vlastníctva. Zhotoviteľ sa zaväzuje nahradiť objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením zhotoviteľa alebo jeho subdodávateľov podľa tejto zmluvy.
4. Zhotoviteľ zodpovedá za vady, ktoré má predmet zmluvy (dielo) alebo akákoľvek jeho časť v okamihu jeho odovzdania a to aj v prípade, keď sa vada stane zjavnou (objednávateľ ju objaví) až po tomto okamihu a počas záručnej doby. Záručná doba na dodaný predmet zmluvy (dielo) resp. jeho časť v zmysle tejto zmluvy začína plynúť odo dňa podpisu Akceptačného protokolu resp. Záverečného akceptačného protokolu Základnej dodávky diela objednávateľom a trvá 24 mesiacov.
5. Objednávateľ je povinný oznámiť zhotoviteľovi vady dodaného predmetu zmluvy alebo jeho časti podľa tohto článku kedykoľvek do uplynutia záručnej doby, a to bez zbytočného odkladu po tom, kedy sa objednávateľ o výskyte vady dodaného predmetu zmluvy alebo jeho časti dozvedel. Objednávateľ je oprávnený požadovať od zhotoviteľa bezplatné odstránenie vady dodaného predmetu zmluvy alebo jeho časti, na ktorú sa vzťahuje záruka podľa tejto zmluvy, a to bezodkladne, ak sa zmluvné strany písomne nedohodnú na osobitnej lehote. Ak zhotoviteľ neodstráni vadu dodaného predmetu zmluvy (diela) alebo jeho časti podľa predchádzajúcej vety, je objednávateľ oprávnený zabezpečiť odstránenie vád predmetu zmluvy (diela) resp. jeho časti iným vhodným spôsobom na náklady zhotoviteľa.
6. Nahlásenie vady zo strany objednávateľa sa vykoná prioritne prostredníctvom objednávateľovho vzdialeného prístupu (IS Service desk). V rámci nahlásenia vady objednávateľ najmä opíše, ako sa predmetná vada predmetu zmluvy prejavuje; ak to vie posúdiť, uvedie tiež o vadu akej úrovne/ kategórie podľa klasifikácie v zmysle tejto zmluvy (Príloha č. 7) sa jedná. Zhotoviteľ je oprávnený posúdiť správnosť kategorizácie vady objednávateľom. V prípade nesprávnej kategorizácie vady objednávateľom je zhotoviteľ oprávnený odôvodnene odmietnuť kategorizáciu vady objednávateľom. Ak objednávateľ nevie posúdiť, o vadu akej kategórie sa jedná, pre účely určenia lehoty na odstránenie vád sa bude táto považovať za nepodstatnú vadu (C). Prijatie nahlásenia vady zhotoviteľ bezodkladne potvrdí objednávateľovi v IS Service desk a predmetnú vadu bezplatne v primerane stanovenej lehote objednávateľom, počítanej počnúc nahlásením vady v súlade s týmto bodom tejto zmluvy, na svoje náklady odstráni. Zmluvné strany sa zaväzujú potvrdiť odstránenie vady v zápisnici o odstránení vady podpísanej oboma zmluvnými stranami, v ktorej uvedú aj predmet vady, spôsob a čas jej odstránenia, alebo prostredníctvom IS Service Desk objednávateľa.
7. Nároky z vád sa nedotýkajú nároku na náhradu škody a nároku na zmluvnú pokutu.
8. Za účelom odstránenia pochybností sa stanovuje, že treba rozlišovať medzi:

a) vadou dodaného predmetu zmluvy resp. jeho časti, na ktorú sa vzťahuje záručná doba v zmysle zmluvy a práva a povinnosti zmluvných strán sa budú riadiť zmluvou;

b) vadou Servisných služieb spôsobenou neposkytnutím Servisných služieb podľa Servisnej zmluvy riadne, a v takom prípade sa budú práva a povinnosti zmluvných strán v súvislosti s takou vadou riadiť Servisnou zmluvou.

1. Ustanovenia tohto článku zmluvy sa nebudú uplatňovať na časti predmetu zmluvy majúce povahu softvérového produktu tretej strany (proprietárny SW), kde rozsah a obsah zodpovednosti za vady, a obsah záruky je daný výlučne licenčnými podmienkami vzťahujúcimi sa k takémuto softvérovému produktu tretej strany.

# Článok II

# Vzdialený prístup

1. Objednávateľ umožní zhotoviteľovi vzdialený prístup k dielu alebo čiastkovému plneniu s využitím systému pre vzdialený prístup objednávateľa. Tento vzdialený prístup bude pre zhotoviteľa zriadený v nevyhnutnom rozsahu, v ktorom je potrebný na plnenie zmluvy.
2. Zhotoviteľ bude využívať vzdialený prístup v dňoch a časoch, ako je stanovené v popisoch pre dostupnosť služieb v Prílohe č. 2 tejto zmluvy, a to výlučne na poskytovanie predmetu zmluvy poskytovaných zhotoviteľovom na základe zmluvy.
3. Objednávateľ poskytuje vzdialený prístup pre zhotoviteľa bez akýchkoľvek záruk a vyhradzuje si právo dočasne prerušiť poskytovanie vzdialeného prístupu v prípade podozrenia na jeho zneužitie alebo aj bez udania dôvodu. Takéto prerušenie poskytovania vzdialeného prístupu nemôže byť chápané ako prekážka vo výkone poskytovania vzdialeného prístupu alebo porušenie zmluvy a zhotoviteľ si z tohto titulu nemôže nárokovať akúkoľvek náhradu škody alebo zľavy v ostatných zmluvných vzťahoch medzi objednávateľom a zhotoviteľom.
4. Objednávateľ poskytuje zhotoviteľovi podporu pre systém pre vzdialený prístup v pracovných dňoch v čase 8:00 h až 16:00 h.
5. Zhotoviteľ je oprávnený požiadať o zriadenie prístupového účtu externého používateľa iba pre osoby oprávnené vzdialene pristupovať v mene zhotoviteľa podľa článku II týchto všeobecných podmienok.
6. Zhotoviteľ je oprávnený požiadať o vzdialený prístup k IKT objednávateľa prostredníctvom oprávnenej osoby. Schvaľovanie vzdialeného prístupu externého používateľa prebieha podľa osobitných vnútorných právnych predpisov objednávateľa, s ktorými bude zhotoviteľ oboznámený.
7. Zhotoviteľ sa zaväzuje, že zabezpečí, aby externí používatelia pri vzdialenom prístupe dodržiavali všetky zmluvné a všeobecne záväzné právne predpisy vzťahujúce sa k vzdialenému prístupu k IKT objednávateľa. Zhotoviteľ sa ďalej zaväzuje, že po nadobudnutí účinnosti zmluvy sa riadne a preukázateľne oboznámi so všetkými relevantnými vnútornými právnymi predpismi objednávateľa týkajúcimi sa informačnej bezpečnosti.
8. Zhotoviteľ sa zaväzuje, že zabezpečí, aby jeho externí používatelia dodržiavali povinnosti externých používateľov uvedené v tomto bode. Externý používateľ je povinný:

a) dodržiavať pravidlá a postupy podľa bodu 10. až 16. tohto článku,

b) požiadať oprávnenú osobu objednávateľa o neodkladné zablokovanie svojho prístupového účtu v prípade výskytu akejkoľvek udalosti, v dôsledku ktorej by mohlo dôjsť k zneužitiu vzdialeného prístupu zriadeného externému používateľovi,

c) pri výskyte závažnej udalosti týkajúcej sa chránených informácií neodkladne informovať oprávnenú osobu objednávateľa,

d) upozorniť oprávnenú osobu objednávateľa na zistené nedostatky, ktoré sa vyskytnú počas vzdialeného prístupu,

e) poskytnúť súčinnosť pri riešení incidentov týkajúcich sa vzdialeného prístupu,

f) vrátiť hardvérový token alebo iný fyzický prostriedok, ktorý mu bol pridelený pri zriadení používateľského účtu a ktorý sa využíva pre potreby viacfaktorovej autentifikácie, pri zrušení alebo ukončení využívania vzdialeného prístupu.

1. Porušenie záväzkov zhotoviteľa uvedených (aj jednotlivo určených) v bodoch 7., 8.,10., 11., 12., 13., 14., 15., 16. a 17. tohto článku všeobecných podmienok sa považuje za podstatné porušenie zmluvy.
2. Zmluvné strany sa dohodli, že zriadenie a prevádzka prístupových účtov pre externých používateľov zhotoviteľa sa nespoplatňuje. Vzdialený prístup nie je zo strany zhotoviteľa nárokovateľný a zhotoviteľ rešpektuje právo objednávateľa zriaďovať vzdialené prístupy v rozsahu, ktorý objednávateľ považuje za potrebný.
3. Externý používateľ pri využívaní vzdialeného prístupu postupuje podľa používateľskej dokumentácie, ktorá mu bude dodaná po zriadení jeho prístupového účtu. Dokumentácia obsahuje:

a) Postup pre kontrolu výpočtovej techniky pred pripojením,

 b) Postup pre vzdialené pripojenie a odpojenie,

c) Postup pre nahlasovanie incidentov,

d) Poučenie používateľov vzdialeného prístupu.

1. Externý používateľ smie na vzdialené pripojenie do NBS používať iba schválenú výpočtovú techniku uvedenú v žiadosti o zriadenie/zrušenie prístupového účtu externého používateľa s aktualizovaným operačným systémom a inštalovaným a aktuálnym antivírusovým softvérom.´
2. Nie je dovolené vzdialene sa pripájať k IKT objednávateľa z výpočtovej techniky, ktorá obsahuje alebo obsahovala počítačový vírus alebo škodlivý softvér, o ktorom bol externý používateľ notifikovaný antivírusovým softvérom a ktorý nebol odborne odstránený.
3. Externý používateľ nesmie hardvérový token, alebo iný fyzický prostriedok, ktorý sa využíva pre potreby viacfaktorovej autentifikácie poskytnúť inej osobe a je povinný v najkratšom možnom čase ohlásiť jeho stratu alebo odcudzenie kontaktnej osobe objednávateľa.
4. Externý používateľ nesmie počas využívania vzdialeného prístupu opustiť pripojenú výpočtovú techniku, dovoliť iným osobám prístup k tejto technike, alebo sledovanie jej aktívnej obrazovky.
5. Externý používateľ smie vzdialene pristupovať výhradne k IS a infraštruktúram IS, ktoré sú definované v bode 1 tohto článku.
6. Externý používateľ nesmie na virtuálne PC inštalovať žiadny dodatočný softvér. V prípade potreby inštalácie dodatočného softvéru na virtuálne PC o jej vykonanie požiada kontaktnú osobu objednávateľa.
7. Zhotoviteľ sa zaväzuje, že vráti objednávateľovi všetky technické prostriedky a vybavenie, ktoré mu boli zo strany objednávateľa poskytnuté za účelom vzdialeného prístupu, najneskôr do 5 dní od dňa ukončenia trvanie zmluvy.
8. V prípade nedodržania záväzku zhotoviteľa podľa bodu 18., bude objednávateľ oprávnený uplatniť voči zhotoviteľovi zmluvnú pokutu, ktorú sa Zhotoviteľ zaväzuje uhradiť. Zmluvná pokuta sa vypočíta ako súčin poplatku 200 eur s DPH (ktorý pokrýva náklady objednávateľa na technické vybavenie jedného používateľa) a počtu používateľov zhotoviteľa.
9. Zhotoviteľ sa zaväzuje objednávateľovi uhradiť zmluvnú pokutu do 14 pracovných dní od doručenia písomného uplatnenia zmluvnej pokuty (výzvou resp. doručením faktúry) zo strany objednávateľa. Čiastku zmluvnej pokuty uhradí Zhotoviteľ objednávateľovi bezhotovostným prevodom. Údaje pre vykonanie bezhotovostného prevodu zmluvnej pokuty oznámi objednávateľ zhotoviteľovi v písomnom uplatnení zmluvnej pokuty.

# Článok III

# Informačná bezpečnosť

1. Zhotoviteľ sa v súvislosti s plnením predmetu zmluvy zaväzuje dodržiavať pri podpore prevádzky dodanej integračnej platformy bezpečnostnú politiku objednávateľa a objednávateľom vydané platné bezpečnostné smernice a štandardy.
2. Oprávnené osoby a pracovníci zhotoviteľa, ktorí budú vykonávať pre objednávateľa činnosti súvisiace s plnením zmluvy, musia byť poučení o povinnostiach podľa predchádzajúceho bodu tohto článku a o tomto poučení musí zhotoviteľ vytvoriť záznam, ktorý bude podpísaný poučenou osobou a osobou, ktorá poučenie vykonala. Za riadne poučenie zodpovedá zhotoviteľ. Zhotoviteľ je povinný predložiť objednávateľovi potvrdenie o oboznámení zamestnancov a subdodávateľov s platnými bezpečnostnými štandardmi objednávateľa, a to podľa vzoru objednávateľa, ak zhotoviteľovi takýto vzor poskytne.
3. Zhotoviteľ sa zaväzuje v priebehu trvania vykonávania diela priebežne sledovať a vyhodnocovať bezpečnosť a odolnosť čiastkového plnenia voči aktuálne známym typom útokov, resp. poskytovať súčinnosť objednávateľovi pri zaisťovaní bezpečnosti odolnosti.
4. Zhotoviteľ sa zaväzuje poskytnúť objednávateľovi kontaktnú osobu zodpovednú za kybernetickú bezpečnosť zhotoviteľa.
5. Objednávateľ je oprávnený zaslať kontaktnej osobe zhotoviteľa informácie ohľadom podozrení na bezpečnostne relevantné udalosti týkajúce sa zhotoviteľa.
6. Objednávateľ je oprávnený na zisťovanie stavu kybernetickej bezpečnosti zhotoviteľa použiť služby tretích strán.
7. Objednávateľ je oprávnený zbierať informácie o kybernetickej bezpečnosti IT prostredia zhotoviteľa bez predchádzajúceho upozornenia a oznámenia rozsahu a spôsobu zisťovania.
8. Zhotoviteľ poskytne objednávateľovi písomné vyjadrenie k odstráneniu príčin problémov v oblasti kybernetickej bezpečnosti.
9. V prípade kritických nedostatkov v kybernetickej bezpečnosti  musí zhotoviteľ zabezpečiť bezodkladnú nápravu nedostatkov. Každý takýto kritický nedostatok v kybernetickej bezpečnosti bude evidovaný, riadený, sledovaný a vyhodnocovaný ako bezpečnostný incident.
10. Zhotoviteľ sa zaväzuje informovať objednávateľa o každom svojom závažnom bezpečnostnom incidente.
11. Zhotoviteľ sa zaväzuje vytvoriť, aplikovať a dodržiavať písomne vypracované pravidlá bezpečného vývoja počas celej doby trvania zmluvného vzťahu a na požiadanie poskytnúť NBS.
12. Zhotoviteľ sa zaväzuje, že jeho zamestnanci a osoby ktoré sa podieľajú na tvorbe a úpravách zdrojových kódov sú preukázateľne regulárne vyškolení na bezpečný vývoj aplikácií.
13. Pravidlá bezpečného vývoja aplikácií obsahujú oblasti podľa “best practices”, ako napr. komentáre, funkčné testovanie, predchádzanie typickým bezpečnostným chybám, pravidelné bezpečnostné testovanie kódu integrované do procesu vývoja.
14. Objednávateľ je oprávnený posúdiť pravidlá bezpečného vývoja informačných systémov, aplikácií zhotoviteľa prostredníctvom tretej strany.
15. Zhotoviteľ sa zaväzuje dodržiavať štandardy stanovené objednávateľom a zakomponovať ich do svojich pravidiel bezpečného vývoja aplikácií pre dodaný predmet zmluvy a zmeny dodaného predmetu zmluvy poskytované pre objednávateľa.
16. Ak odovzdávané dielo/zmena dodaného diela obsahuje bezpečnostné nedostatky, ktoré sú klasifikované objednávateľom ako zásadný bezpečnostný incident, tak toto dielo/zmena nebude prevzaté do prevádzky objednávateľa, kým nebudú uvedené bezpečnostné nedostatky primerane odstránené, resp. ošetrené.
17. Súčasťou akceptácie akejkoľvek zmeny zo strany NBS je prehlásenie zhotoviteľa, že boli vykonané všetky predpísané úkony, existuje k nim dokumentácia a kód neobsahuje žiadne známe zraniteľnosti
18. Objednávateľ je oprávnený vykonávať preverenie bezpečnosti diela, pričom zhotoviteľ sa zaväzuje poskytnúť potrebnú súčinnosť (napr. dokumentáciu, vysvetlenia). Objednávateľ je oprávnený na preverenie bezpečnosti diela/zmeny použiť služby tretích strán.

# Článok IV

# Ochrana dôverných informácií

1. Dôverné informácie sú všetky informácie sprístupnené, poskytnuté objednávateľom zhotoviteľovi počas trvania zmluvy, ktoré nie sú verejne prístupné, a to najmä technické, obchodné, finančné alebo všetky iné informácie, ktoré objednávateľ poskytne zhotoviteľovi v akejkoľvek podobe či už zachytené hmotne alebo ústne poskytnuté, ako aj informácie prijaté od inej osoby ako je objednávateľ, pokiaľ je táto osoba zaviazaná s nimi nakladať ako s dôvernými (ďalej len „dôverné informácie“).
2. Dôvernými informáciami nie sú informácie, ktoré sú, alebo sa následne stanú verejne dostupnými inak ako porušením povinností podľa tejto zmluvy zhotoviteľom, verejne dostupnými sa stávajú dňom zverejnenia.
3. Zhotoviteľ sa zaväzuje:

- dodržiavať a prijať zodpovedajúce technické, organizačné a iné opatrenia potrebné na ochranu dôverných informácií v rozsahu ako je primerane obvyklé za účelom zabezpečenia neoprávneného pozmenenia, zničenia, straty, odcudzenia, zverejnenia, zneužitia alebo neoprávneným sprístupnením neoprávnenej osobe (ďalej ako „neoprávnená manipulácia s dôvernými informáciami“),

- dôverné informácie viesť od iných dôverných informácií, ktorými disponuje, aby sa predišlo ich zmiešaniu alebo zámene,

- bezodkladne oznámiť objednávateľovi každú neoprávnenú manipuláciu s dôvernými informáciami a zabezpečiť obnovu všetkých opatrení na ochranu dôverných informácií.

1. Zhotoviteľ je oprávnený využívať dôverné informácie iba pre účely plnenia zmluvy a po jej skončení nesmie bez akéhokoľvek časového obmedzenia použiť dôverné informácie na akýkoľvek účel. Likvidáciu dôverných informácií zabezpečí zhotoviteľ v súlade s článkom V bod 16 všeobecných podmienok.
2. Zhotoviteľ nie je oprávnený dôverné informácie poskytnúť inej osobe, ako zamestnancom, oprávneným osobám zhotoviteľa a subdodávateľom ustanovenými v súlade s ustanoveniami zmluvy, ak ďalej nie je uvedené inak. Zároveň je povinný zaviazať všetky takéto osoby záväzkami mlčanlivosti a nakladania s dôvernými informáciami minimálne v rozsahu ako je zaviazaný sám touto zmluvou.
3. Zhotoviteľ je oprávnený poskytnúť dôverné informácie v nevyhnutnom rozsahu:

- príslušnému súdnemu, správnemu orgánu v súvislosti s akýmkoľvek súdnym, správnym, či iným úradným konaním vzniknutým a vedeným v súvislosti s obchodnými vzťahmi medzi zmluvnými stranami, alebo

- ak je ich poskytnutie požadované na základe rozhodnutia vydaného príslušným súdnym orgánom alebo orgánom verejnej správy, ktoré nadobudlo právne účinky, pričom sa zaväzuje včas a vopred oznámiť takúto povinnosť poskytnúť dôverné informácie objednávateľovi.

1. Zhotoviteľ môže poskytnúť dôverné informácie inej osobe ako je uvedená v bode 6 tohto článku iba po predchádzajúcom písomnom súhlase objednávateľa s takýmto poskytnutím a súčasne takáto osoba, ktorej sa majú poskytnúť dôverné informácie uzavrela dohodu o ochrane dôverných informácií s zhotoviteľ v rozsahu stanovenom zmluvou.
2. V prípade, že bude u zhotoviteľa inštalované vývojové prostredie dodaného predmetu zmluvy smie byť toto využívané len pre vykonanie činností pre zabezpečenie dodania predmetu zmluvy pre objednávateľa. Zhotoviteľ nie je oprávnený používať inštalované prostredia dodaného predmetu zmluvy pre prevádzku výpočtového strediska, teda za účelom spracovania dát tretích strán a/alebo osôb, napr. tým, že dovolí tretej strane a/alebo osobe užívanie dodaného predmetu zmluvy akýmkoľvek technickým spôsobom, alebo tým, že využije alebo umožní využitie dodaného predmetu zmluvy pre účely tretej strany a/alebo osoby.
3. Zmluvné strany písomne zaviažu svojich zamestnancov, iné strany a osoby, ktoré budú pracovať na základe zmluvy a týchto podmienok, na dodržiavanie povinností podľa tohto článku všeobecných podmienok.
4. Objednávateľ neposkytne zhotoviteľovi informácie, ktoré patria do zoznamu utajovaných skutočností v zmysle všeobecne záväzného právneho predpisu, ak tieto informácie nie sú nutné na splnenie predmetu zmluvy. V prípade, že tieto informácie budú potrebné k splneniu predmetu zmluvy bude sa postupovať v zmysle všeobecne záväzných predpisov upravujúcich ochranu utajovaných skutočností.
5. Zmluvné strany sa dohodli, že v prípade porušenia akejkoľvek povinnosti zhotoviteľa uvedenej v tomto článku všeobecných podmienok, má objednávateľ právo uplatniť voči zhotoviteľovi zmluvnú pokutu vo výške 70.000,- eur bez DPH (slovom: sedemdesiat tisíc eur), a to za každé jednotlivé porušenie povinnosti zhotoviteľa. Zmluvná pokuta je splatná do 3 dní odo dňa doručenia výzvy na zaplatenie zmluvnej pokuty. Povinnosť uhradiť zmluvnú pokutu vzniká bez ohľadu na skutočnosť, či objednávateľovi vznikla škoda v dôsledku porušenia povinnosti zhotoviteľa. Tým nie je dotknuté právo poškodenej osoby (objednávateľa) na náhradu škody v zmysle § 373 a nasl. Obchodného zákonníka.

# Článok V

# Subdodávatelia, register partnerov verejného sektora a iné povinnosti zhotoviteľa

1. Zhotoviteľ je povinný riadne a načas plniť záväzky vyplývajúce zo zmluvy a týchto podmienok vo vlastnom mene, na vlastný účet, na svoje náklady a na svoje nebezpečenstvo. Pokiaľ zhotoviteľ poverí plnením ktoréhokoľvek zo záväzkov podľa zmluvy a týchto podmienok tretiu stranu, má zhotoviteľ voči objednávateľovi rovnakú zodpovednosť za zhotovenie predmetu zmluvy a jeho poskytovanie a  za prípadné škody, náklady a únik dôverných informácií spôsobený treťou stranou, ako by plnil tieto záväzky sám.
2. Zhotoviteľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané zhotoviteľom v súlade s právnym poriadkom Slovenskej republiky.
3. V prípade, ak zhotoviteľ poruší svoju povinnosť podľa bodu 2 tohto článku všeobecných podmienok zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.
4. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady, ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.
5. Zhotoviteľ sa zaväzuje, že zabezpečí, aby jeho zamestnanci a ostatné osoby zhotoviteľa konajúce v mene zhotoviteľa pri plnení zmluvy v objektoch objednávateľa dodržiavali všetky všeobecne záväzné právne predpisy vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov objednávateľa a k bezpečnosti systémov a aby sa riadili organizačnými pokynmi oprávnených zamestnancov objednávateľa.
6. Objednávateľ na základe písomnej žiadosti zhotoviteľa je povinný zabezpečiť vstupy do svojich priestorov povereným osobám zhotoviteľa. Tento prístup zhotoviteľa bude vykonaný vždy len pod priamym dozorom objednávateľa za účelom včasného plnenia záväzkov zhotoviteľa dohodnutých v tejto zmluve a v súlade s internými predpismi objednávateľa upravujúcimi vstup zamestnancov cudzích organizácií a vykonávanie činnosti v priestoroch objednávateľa a bude platiť len na obdobie trvania tejto zmluvy.
7. Zhotoviteľ sa zaväzuje, že viacerí používatelia zhotoviteľa nebudú pristupovať do testovacieho a produkčného prostredia dodaného na základe zmluvy pod jedným identifikačným názvom.
8. Zhotoviteľ zodpovedá za plnenie zmluvy v súlade s § 41 ods. 8 zákona o verejnom obstarávaní a zhotoviteľ je povinný odovzdávať objednávateľovi plnenia sám, na svoju zodpovednosť, v dohodnutom čase a v dohodnutej kvalite.
9. Zhotoviteľ je povinný, počas celej doby trvania tejto zmluvy byť zapísaný v registri partnerov verejného sektora, a to v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). U subdodávateľa táto povinnosť platí, ak mu takáto povinnosť v zmysle zákon č. 315/2016 Z. z. vzniká, pričom za jej splnenie zodpovedá zhotoviteľ. Porušenie akejkoľvek povinnosti uvedenej v tomto bode podmienok sa považuje sa podstatné porušenie tejto zmluvy zo strany zhotoviteľa.
10. Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v príslušnej prílohe zmluvy údaje o všetkých známych subdodávateľoch, údaje o osobe oprávnenej konať za subdodávateľoch v rozsahu meno a priezvisko, adresa pobytu/sídlo, dátum narodenia/IČO. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľoch uvedených v príslušnej prílohe tejto zmluvy do troch pracovných dní odo dňa uskutočnenia tejto zmeny.
11. V prípade zmeny subdodávateľa je zhotoviteľ povinný písomne oznámiť objednávateľovi údaje o navrhovanom subdodávateľovi v rozsahu podľa bodu 10 tohto článku, najmenej štyri pracovné dni pred jeho plánovaným využitím.

Počas trvania zmluvy je zhotoviteľ oprávnený zmeniť subdodávateľa uvedeného v príslušnej prílohe tejto zmluvy výlučne na základe predchádzajúceho písomného oznámenia a následného písomného odsúhlasenia objednávateľom, pričom objednávateľ si vyhradzuje právo odmietnuť subdodávateľa, a to najmä v prípade, ak existuje dôvodný predpoklad, že plnenie záväzkov subdodávateľa podľa zmluvy je ohrozené a v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti predmetu plnenia, ktorá má byť subdodávateľom plnená.

1. Za účelom preukázania splnenia povinnosti v zmysle bodu 10 tohto článku všeobecných podmienok je zhotoviteľ povinný kedykoľvek na výzvu objednávateľa bezodkladne, najneskôr však do troch pracovných dní, predložiť objednávateľovi všetky zmluvy so subdodávateľmi identifikovanými v príslušnej prílohe zmluvy, resp. následne doplnenými/ zmenenými postupom podľa bodu 11 tohto článku všeobecných podmienok a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.
2. Pre zamedzenie pochybností, v prípade aktualizácie Prílohy č. 4 tejto zmluvy, t. j. zmeny subdodávateľa zhotoviteľa uvedeného v prílohe č. 4 tejto zmluvy nie je potrebné vyhotoviť dodatok k tejto zmluve.
3. V prípade, ak zhotoviteľ poruší svoj záväzok byť počas celej doby plnenia tejto zmluvy zapísaný v registri partnerov verejného sektora podľa bodu 9 tohto článku všeobecných podmienok, ak má túto povinnosť podľa zákona o registri partnerov, má objednávateľ právo na zmluvnú pokutu od poskytovateľa vo výške 3000,- eur bez DPH.
4. V prípade, ak zhotoviteľ poruší povinnosť v zmysle bodu 9 tohto článku všeobecných podmienok, a teda bude zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 3 000,- eur bez DPH za každé jednotlivé porušenie stanovenej povinnosti.
5. V prípade omeškania zhotoviteľa so splnením záväzku (povinnosti) v zmysle bodu 11 tohto článku všeobecných podmienok, má objednávateľ právo na zmluvnú pokutu vo výške 1.000,- eur bez DPH, a to za každý aj začatý deň omeškania.
6. Zhotoviteľ sa môže odvolávať na objednávateľa vo svojich verejných materiáloch v tom zmysle, že ide o zákazníka zhotoviteľa s písomným súhlasom objednávateľa a nesmie bez predchádzajúceho písomného súhlasu objednávateľa, publikovať prácu zhotoviteľa podľa tejto zmluvy. Každá zo zmluvných strán sa zaväzuje, že nebude publikovať prácu vykonanú druhou zmluvnou stranou tak, že by použil názov druhej zmluvnej strany bez jej predchádzajúceho písomného súhlasu. V prípade odstúpenia od zmluvy sa zhotoviteľ zaväzuje dňom odstúpenia od zmluvy zrušiť odvolávku vo svojich verejných materiáloch o tom, že ide o zákazníka zhotoviteľa.
7. Zhotoviteľ je povinný na požiadanie objednávateľa po ukončení zmluvy vydať objednávateľovi všetky hmotné nosiče, ich kópie a vymazať programy uložené do pamäti, ako aj vydať všetku sprievodnú dokumentáciu a ostatné náležitosti patriace k dodanému predmetu zmluvy, ktoré boli poskytnuté od objednávateľa.
8. Zhotoviteľ sa zaväzuje riadiť internými pravidlami riadenia projektov objednávateľa s ktorými ich po nadobudnutí účinnosti zmluvy objednávateľ oboznámi.

# Článok VI

# Zmluvné pokuty

1. Zaplatením zmluvnej pokuty nebude dotknutý nárok objednávateľa na náhradu škody. Zmluvné pokuty sa nezapočítavajú na úhradu škôd, ktoré objednávateľovi vzniknú porušením zmluvných povinností zhotoviteľa.
2. Zmluvné pokuty podľa zmluvy sú splatné do 30 dní odo dňa doručenia faktúry druhej zmluvnej strane, ak v týchto podmienkach alebo v zmluve nie je uvedené inak.

# Článok VII

# Zodpovednosť za škodu

1. Zhotoviteľ zodpovedá objednávateľovi za škody spojené s predmetom zmluvy v zmysle § 373 - § 386 Obchodného zákonníka.
2. Pre vylúčenie pochybností a príkladom platí, že zhotoviteľ zodpovedá objednávateľovi za škody spojené s predmetom zmluvy a jeho dodávkou, a to:
	1. vzniknuté v dôsledku toho, že chod a funkčnosť dodaného predmetu zmluvy, komponentov, programov a funkcií, pokiaľ nebudú modifikované objednávateľom a ak objednávateľ neporuší svoje povinnosti, nebude zodpovedať chodu a funkčnosti dodaného predmetu uvedenému v sprievodnej dokumentácií dodaného predmetu zmluvy, ktorú zhotoviteľ odovzdal objednávateľovi a ktorá bola objednávateľom prijatá podľa tejto zmluvy,
	2. takým spôsobom zapríčinené následné škody, ušlý zisk, straty dát alebo porušenia technických zariadení,
	3. škody vzniknuté iným nedovoleným konaním, škody vzniknuté nedbanlivosťou, porušením zmluvy,
	4. škody spôsobené na majetku objednávateľa zamestnancami a subdodávateľmi zhotoviteľa pri plnení tejto zmluvy.

# Článok VIII

# Ukončenie zmluvy

1. Zmluva zaniká:

a) uplynutím doby, na ktorú bola uzavretá,

b) písomnou dohodou zmluvných strán,

c) písomným odstúpením od zmluvy zmluvnou stranou podľa podmienok ustanovených v zmluve,

d) písomnou výpoveďou objednávateľa bez uvedenia dôvodu. Výpovedná lehota je 3 mesiace a začína plynúť od prvého dňa kalendárneho mesiaca nasledujúceho po kalendárnom mesiaci, v ktorom bola písomná výpoveď doručená zhotoviteľovi. Počas plynutia výpovednej lehoty sú zmluvné strany povinné dodržiavať podmienky tejto zmluvy v plnom rozsahu.

1. Odstúpiť od zmluvy je možné z dôvodov podstatného porušenia zmluvných povinností druhou zmluvnou stranou alebo v prípade nepodstatného porušenia zmluvných povinností zmluvy druhou zmluvnou stranou v prípadoch, ak to upravuje všeobecne záväzný právny predpis (napr. v zmysle § 19 ods. 3 zákona č. 343/2015 Z. z. alebo § 15 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov) alebo zmluva. Odstúpenie od zmluvy musí byť v písomnej forme doručené na adresu druhej zmluvnej strany.
2. Za nepodstatné porušenie zmluvy sa považuje každé porušenie zmluvy, okrem porušení zmluvy upravených v zmluve a/alebo v všeobecných podmienkach ako podstatné porušenie zmluvy. V prípade, ak ktorákoľvek zo zmluvných strán poruší nepodstatným spôsobom niektorú zo svojich povinností dohodnutých v zmluve a nesplní svoju povinnosť ani v dodatočne určenej primeranej lehote stanovenej dotknutou zmluvnou stranou, môže táto zmluvná strana od zmluvy odstúpiť. Výzva na splnenie povinnosti s určením dodatočnej primeranej lehoty musí byť písomná a doručená druhej zmluvnej strane. Právne účinky odstúpenia od zmluvy nastanú dňom doručenia písomného oznámenia o odstúpení druhej zmluvnej strany.
3. Ukončením zmluvy nie je dotknutý nárok na náhradu škody vzniknutej porušením ustanovení zmluvy a tiež nie je dotknutý nárok na úhrady sumy zodpovedajúcej zmluvnej pokute, ktorý vznikol do účinnosti odstúpenia. Skončenie zmluvy nemá vplyv na ustanovenia, ktorých platnosť a účinnosť vzhľadom na ich povahu má trvať aj po skončení zmluvy.
4. Ak bude zmluva predčasne ukončená dohodou zmluvných strán, tvorí stanovenie spôsobu vysporiadania vzťahov vzniknutých na základe zmluvy podstatnú náležitosť dohody o ukončení účinnosti zmluvy.
5. Zmluvné strany sa dohodli, že objednávateľ môže odstúpiť od zmluvy, ak:
	* 1. zhotoviteľ preruší alebo skončí svoju podnikateľskú činnosť alebo stratí podnikateľské oprávnenie potrebné pre plnenie zmluvy,
		2. zhotoviteľ vstúpi do likvidácie bez právneho nástupcu,
		3. je zhotoviteľ preukázateľne v úpadku,
		4. sa zhotoviteľ stane spoločnosťou v kríze v zmysle § 67a Obchodného zákonníka,
		5. je majetok zhotoviteľa predmetom exekučného konania,
		6. bol zhotoviteľovi právoplatne uložený trest zrušenia právnickej osoby, trest zákazu činnosti, trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie, trest zákazu účasti vo verejnom obstarávaní podľa zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov,
		7. bol štatutárny orgán zhotoviteľa alebo člen štatutárneho alebo dozorného orgánu zhotoviteľa právoplatne odsúdený za niektorý z trestných činov korupcie (trestné činy podľa ôsmej hlavy tretieho dielu osobitnej časti Trestného zákona), trestný čin legalizácie príjmov z trestnej činnosti (§ 233 Trestného zákona), trestný čin poškodzovania finančných záujmov Európskej únie (§ 263 Trestného zákona), trestný čin machinácie vo verejnom obstarávaní alebo vo verejnej dražbe (§ 266 Trestného zákona), ako aj za akýkoľvek trestný čin, ktorého skutková podstata súvisí s podnikaním zhotoviteľa v oblasti IT technológií alebo výkonom jeho činnosti,
		8. ak preukázateľne nastala skutočnosť, ktorá môže viesť k výmazu zhotoviteľa alebo jeho subdodávateľa v zmysle ustanovení zmluvy z registra partnerov verejného sektora podľa zákona o registri partnerov verejného sektora.
6. Zmluvné strany sa dohodli, že môžu odstúpiť od zmluvy, ak strana porušujúca zmluvu vedela v čase jej uzatvorenia alebo v tomto čase bolo možné rozumne predvídať s prihliadnutím na účel zmluvy, ktorý plynie z jej obsahu a z okolností jej uzatvorenia, že druhá zmluvná strana nebude mať záujem na plnení povinností pri takom porušení zmluvy.

# Článok IX

# Ochrana osobných údajov

V prípade, ak bude objednávateľ poskytovať alebo sprístupňovať zhotoviteľovi v súvislosti s plnením podľa tejto zmluvy informácie obsahujúce osobné údaje chránené v zmysle nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní ich osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, je zhotoviteľ povinný s objednávateľom **uzatvoriť zmluvu**  podľa Článku 28 všeobecného nariadenia o ochrane osobných údajov.

# Článok X

# Záverečné ustanovenia

1. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej strane (ďalej len „písomnosti“) musia byť doručené, ak zmluva neustanovuje inak v písomnej forme:

a) v listinnej podobe prostredníctvom pošty doporučene s doručenkou; za deň doručenia sa považuje dátum prevzatia zásielky,

b) osobne do sídla druhej zmluvnej strany alebo

c) elektronicky prostredníctvom informačného systému objednávateľa Service desk, e-mailom, a pri bežnej komunikácii zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom.

1. V prípade, ak je to účelné a potrebné, objednávateľ sprístupní zhotoviteľovi v mieste poskytovania predmetu zmluvy na dobu a pre účel zhotovenia, dodania, poskytnutia predmetu zmluvy podľa tejto zmluvy a Všeobecných podmienok nevyhnutný počet licencií na použitie softvéru, ktorý má objednávateľ v užívaní.
2. Zmluva a tieto podmienky sa riadia slovenským právnym poriadkom.
3. Všetky spory zo zmluvy a týchto podmienok alebo súvisiace s jej porušením, ukončením alebo neplatnosťou budú riešené s konečnou platnosťou vecne a miestne príslušným súdom Slovenskej republiky.
4. Práva a povinnosti zmluvných strán neupravené v zmluve a týchto podmienkach sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi platnými na území Slovenskej republiky.
5. Komunikácia medzi objednávateľom a zhotoviteľom vrátane zmluvnými stranami vytvorenej písomnej dokumentácie sa bude v priebehu trvania zmluvy uskutočňovať výhradne v slovenskom a/alebo českom jazyku.

# Príloha č. 2

# Požiadavky na predmet plnenia

<vyplní verejný obstarávateľ>

OPIS PREDMETU ZÁKAZKY



# Príloha č. 3

# Špecifikácia ceny

|  |
| --- |
| **TABUĽKA 1: Cena za dodanie SW integračnej platformy podľa požiadaviek (uvedených v kapitole 3.2 bod 1 Opisu predmetu zákazky)** |
| **Položka číslo** | **Označenie s popisom** | **Počet ks** | **Jednotková cena pre stanovené obdobie, v eurách bez DPH** | **Celková cena, pre stanovené obdobie, v eurách bez DPH** |
| P 1/1 | • <vyplní uchádzač: Licencia + Maintenance / Subskripcia 1> | <vyplní uchádzač> | <vyplní uchádzač> | <vyplní uchádzač> |
| P 1/2 | • <vyplní uchádzač: Licencia + Maintenance / Subskripcia 2> | <vyplní uchádzač> | <vyplní uchádzač> | <vyplní uchádzač> |
| P 1/3 | • <vyplní uchádzač: Licencia + Maintenance / Subskripcia 3> | <vyplní uchádzač> | <vyplní uchádzač> | <vyplní uchádzač> |
| ... | ... | <vyplní uchádzač> | <vyplní uchádzač> | <vyplní uchádzač> |
| ... | ...ďalšie riadky podľa vlastného návrhu uchádzača tak, aby boli naplnené požiadavky verejného obstarávateľa uvedené v prílohe č.2 - Opis predmetu zákazky | <vyplní uchádzač> | <vyplní uchádzač> | <vyplní uchádzač> |
| P1a | Požiadavka ID REQ\_001 z Prílohy 1 Katalóg požiadaviek\* | <vyplní uchádzač> | <vyplní uchádzač> | <vyplní uchádzač> |
| **P1** | **Celková cena za dodanie SW integračnej platformy****P1= (P 1/1 x počet kusov) +(P 1/2 x počet kusov) + . +(P 1/3 x počet kusov)...+ P1a** | **<vyplní uchádzač>** |

\*P1a: objednávateľ požaduje naceniť položku č. P1a z dôvodu, že ide o voliteľné plnenie SW IP.

**TABUĽKA 2: Cena za dodanie HW a SW podľa požiadaviek (uvedených v kapitole 3.2 bod 2 Opisu predmetu zákazky)**

|  |  |  |  |
| --- | --- | --- | --- |
| **Položka číslo** | **Názov popis** | **Maximálne množstvo** | **Cena za kus v eurách bez DPH** |
| P 2/1 | Subskripcia MCT2736F5 Red Hat OpenShift Container Platform Standard  | 8 ks | <vyplní uchádzač> |
| P 2/2 | Kasten Enterprise subskripcia  | 10 ks | <vyplní uchádzač> |
| P 2/3 | Gitlab Ultimate subskripcia | 6 ks | <vyplní uchádzač> |
| P 2/4 | ElasticSearch Platinum subskripcia | 2 ks | <vyplní uchádzač> |
| P 2/5 | VMware vSphere Enterprise Plus for 1 CPU (je možné nahradiť aj iným produktom VMware, ktorého je požadovaný produkt súčasťou, v takom prípade vyplní uchádzač vlastný návrh) | 4 ks | <vyplní uchádzač> |
| P 2/6 | Server s konfiguráciou podľa Detailnej konfigurácia serverov, tabuľka č. 1 OPZ. | 2 ks | <vyplní uchádzač> |
| **P2** | **Celková cena za HW a SW****P2 = P 2/1+ P 2/2 + P 2/3+ P 2/4 + P 2/5 + P 2/6** | **-** | - |
| **TABUĽKA 3: Cena za poskytnutie služby spojenej s inštaláciou a konfiguráciou dodaného SW IP do prostredia NBS a vytvorenie 2 prostredí – testovacieho a produkčného podľa požiadaviek (uvedených v kapitole 3.2 bod 3 Opisu predmetu zákazky)** |
| **Položka číslo** | **Názov popis** | **Celková cena v eurách bez DPH** |
| **P 3** | • poskytnutie služby spojenej s inštaláciou a konfiguráciou vybraného SW integračnej platformy do prostredia NBS | **<vyplní uchádzač>** |
| **TABUĽKA 4: Cena vytvorenie a prvotné nasadenie Integračného katalógu služieb, návrh architektúry a za poskytnutie služby spojenej so zriadením ICC podľa požiadaviek (uvedených v kapitole 3.2 bod 4 Opisu predmetu zákazky)** |
| **Položka číslo** | **Názov popis** | **Celková cena v eurách bez DPH** |
| **P 4** | • poskytnutie služby spojenej so zriadením ICC, vytvorenie a prvotné nasadenie Integračného katalógu služieb | **<vyplní uchádzač>** |
| **TABUĽKA 5: Cena za realizáciu pilota integračnej platformy podľa požiadaviek (uvedených v kapitole 3.2 bod 5 Opisu predmetu zákazky)** |
| **Položka číslo** | **Názov popis** | **Celková cena v eurách bez DPH** |
| **P 5** | • realizácia pilota integračnej platformy | **<vyplní uchádzač>** |

|  |
| --- |
| **TABUĽKA 6: Cena za vykonanie Integrácií podľa definovaných kategórií podľa požiadaviek (uvedených v kapitole 3.2 bod 6 Opisu predmetu zákazky)** |
| **Položka číslo** | **Názov popis** | **Maximálne množstvo** | **Jednotková cena Integrácie v eurách bez DPH** | **Celková cena za položku v eurách bez DPH** |
| P 6/1 | • Jednoduché Integrácie  | **36** | <vyplní uchádzač> | <vyplní uchádzač> |
| P 6/2 | • Stredne komplexné Integrácie | **27** | <vyplní uchádzač> | <vyplní uchádzač> |
| P 6/3 | • Komplexné Integrácie | **18** | <vyplní uchádzač> | <vyplní uchádzač> |
| **P6** | **Celková cena za vykonanie Integrácií** **P6 = P 6/1 + P 6/2 + P 6/3** | **<vyplní uchádzač>** |

**TABUĽKA 7: Cena za poskytovanie konzultačných a implementačných služieb podľa požiadaviek (uvedených v kapitole 3.2 bod 7 Opisu predmetu zákazky)**

|  |  |  |  |  |
| --- | --- | --- | --- | --- |
| **Položka číslo** | **Názov popis** | **Maximálny počet osobodní** | **Cena v eurách bez DPH za 1 osobodeň (8 osobohodín)** | **Celková cena za položku v eurách bez DPH** |
| P 7/1 | • Integračný architekt / analytik | **50** | <vyplní uchádzač> | <vyplní uchádzač> |
| P 7/2 | • Integračný špecialista / vývojár | **300** | <vyplní uchádzač> | <vyplní uchádzač> |
| P 7/3 | • Projektový manažér | **100** | <vyplní uchádzač> | <vyplní uchádzač> |
| **P7** | **Celková cena za poskytovanie konzultačných a implementačných služieb****P7 = P 7/1 + P7/2 + P 7/3** | **<vyplní uchádzač>** |

**TABUĽKA 8: Cena za poskytnutie Doplnkových služieb**

|  |  |  |  |  |
| --- | --- | --- | --- | --- |
| **Položka číslo** | **Názov popis** | **Maximálny počet osobodní** | **Cena v eurách bez DPH za 1 osobodeň**  **(8 osobohodín)** | **Celková cena za položku v eurách bez DPH** |
| **P 8** | • Doplnkové služby (Exit služba/Konzultácie pre nového zhotoviteľa) | **30** | <vyplní uchádzač> | **<vyplní uchádzač>** |

|  |
| --- |
| **TABUĽKA 9: Celková cena predmetu zmluvy** |
| **Položka číslo** | **Názov popis** | **Celková cena v eurách bez DPH** |
| **CC1** | Celková cena za dodanie Základnej dodávky dielaSúčet tabuliek č. 1 až 5  | <vyplní uchádzač> |
| **CC2** | Celková cena za dodanie Rámcovej dodávky diela Súčet tabuliek č. 6 až 7 | <vyplní uchádzač> |
| **CC3** | Celková cena za dodanie Doplnkových služieb | <vyplní uchádzač> |
| **CC** | **Celková cena zmluvy v eur bez DPH**(Súčet CC1 + CC2+CC3) | <vyplní uchádzač> |

# Príloha č. 4

# Zoznam kľúčových expertov zhotoviteľa určených na plnenie zmluvy a

# zoznam subdodávateľov zhotoviteľa

# Zoznam kľúčových expertov zhotoviteľa určených na plnenie zmluvy

**Zoznam kľúčových expertov zhotoviteľa určených na plnenie zmluvy**

|  |  |  |  |
| --- | --- | --- | --- |
| **Kľúčový expert** | **Meno a priezvisko** | **Telefónny kontakt** | **E-mailová adresa** |
| Kľúčový expert č. 1 – Integračný architekt / Analytik | *< Vyplní uchádzač>* | *< Vyplní uchádzač>* | *< Vyplní uchádzač>* |
| Kľúčový expert č. 2 – Integračný špecialista / Vývojár | *< Vyplní uchádzač>* | *< Vyplní uchádzač>* | *< Vyplní uchádzač>* |
| Kľúčový expert č. 3 – Projektový manažér | *< Vyplní uchádzač>* | *< Vyplní uchádzač>* | *< Vyplní uchádzač>* |

**Kľúčový expert č. 1** **– Integračný Architekt / Analytik**

Expert musí spĺňať minimálne požiadavky:

* má minimálne 5 rokov odbornej praxe v pozícii Integračného architekta v IT projektoch; túto podmienku účasti uchádzač u experta preukáže profesijným životopisom;
* má minimálne dve osobné praktické skúsenosti s realizáciou integračného návrhu, technickej prípravy a architektonického dohľadu nad implementáciou integračných IT projektov v pozícii hlavného integračného IT architekta za predchádzajúcich 5 rokov od vyhlásenia verejného obstarávania; túto podmienku účasti uchádzač u experta preukáže profesijným životopisom;
* má preukázateľné znalosti v oblasti integračných riešení, tvorby a údržby architektúry, architektonického návrhu, technickej prípravy a architektonického dohľadu nad implementáciou integračných IT projektov; túto podmienku účasti uchádzač u experta preukáže profesijným životopisom;
* je vyškolený a certifikovaný na štandardnú metodiku, a to na úroveň certifikácie TOGAF 9 alebo ekvivalent, vydaný akreditačnou alebo certifikačnou autoritou; túto podmienku účasti uchádzač preukáže kópiou platného certifikátu.

Kľúčový expert č.1 je zodpovedný za analýzu a návrh Integračnej platformy a ďalšie s tým súvisiace architektonické aktivity, bude sa aktívne zúčastňovať na projektových aktivitách a stretnutiach vrátane poskytovania konzultačných a implementačných služieb na základe objednávky objednávateľa.

**Kľúčový expert č. 2 – Integračný špecialista / Vývojár:**

Expert musí spĺňať minimálne požiadavky:

* má minimálne 5 rokov odbornej praxe v pozícii Integračný špecialista / Vývojár systémových integrácií v IT projektoch; túto podmienku účasti uchádzač u experta preukáže profesijným životopisom;
* má minimálne dve osobné praktické skúsenosti s vývojom systémových integrácií za predchádzajúcich 5 rokov od vyhlásenia verejného obstarávania; túto podmienku účasti uchádzač u experta preukáže profesijným životopisom;
* má preukázateľné znalosti v oblasti vývoja integračných riešení, praktické skúsenosti s dodávaným SW pre Integračnú platformu; túto podmienku účasti uchádzač u experta preukáže profesijným životopisom;
* disponuje certifikátom/potvrdením o absolvovaní školenia na SW danej Integračnej platformy, ktorú dodáva uchádzač.

Kľúčový expert č. 2 je zodpovedný za vývoj integrácií na dodávanej Integračnej platforme a ďalšie s tým súvisiace aktivity a bude sa aktívne zúčastňovať na projektových aktivitách a stretnutiach, vrátane poskytovania konzultačných a implementačných služieb na základe objednávky verejného obstarávateľa.

**Kľúčový expert č. 3 – Projektový manažér:**

Expert musí spĺňať minimálne požiadavky:

* má minimálne 5 rokov odbornej praxe v oblasti projektového riadenia v IT projektoch ako projektový manažér; túto podmienku účasti uchádzač u experta preukáže profesijným životopisom;
* má minimálne tri osobné praktické skúsenosti s riadením tímov pri IT projektoch v pozícii projektového manažéra; túto podmienku účasti uchádzač u experta preukáže profesijným životopisom;
* je držiteľom platného certifikátu v oblasti projektového riadenia minimálne na úrovni PRINCE 2 Practitioner alebo ekvivalent (napr. PRINCE2 Agile Practitioner, Project Management Professional (PMP)), túto podmienku účasti uchádzač preukáže u experta kópiou platného certifikátu.

Kľúčový expert č. 3 je zodpovedný za riadenie projektu na strane uchádzača a bude sa aktívne zúčastňovať na projektových aktivitách a stretnutiach, vrátane poskytovania konzultačných a implementačných služieb na základe objednávky objednávateľa.

# Zoznam subdodávateľov zhotoviteľa

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

*< Vyplní uchádzač – v tabuľke uvedie obchodné meno subdodávateľa ako je uvedené v obchodnom registri SR, sídlo subdodávateľa., počet riadkov doplní uchádzač podľa potreby>*

|  |  |
| --- | --- |
| **Obchodné meno, sídlo subdodávateľa a IČO**  | **Osoba oprávnená konať za subdodávateľa (meno a priezvisko, adresa pobytu, dátum narodenia)** |
| *< Vyplní uchádzač>* | *< Vyplní uchádzač>* |

# Príloha č. 5

# Slovník pojmov

|  |  |
| --- | --- |
| **Pojem (y) / Výraz / Skratka** | **Vysvetlenie Pojmu / Výrazu / Skratky** |
| **Dielo** | zmluvné strany rozumejú všetky služby, práce a súvisiace plnenia, ktoré je zhotoviteľ povinný plniť za podmienok tejto zmluvy v prospech objednávateľa, vrátane udelenia licenčných práv na používanie diela a dodanie dokumentácie diela. |
| **Dodať podľa tejto zmluvy, Odovzdať** | zmluvné strany rozumejú dodanie dodávky, uvedenej v popise predmetu zmluvy a záväzkoch zhotoviteľa v tejto zmluve zhotoviteľom objednávateľovi podľa zmluvných podmienok, záväzkov, štandardov, postupov a oprávnení uvedených v tejto zmluve. Táto skutočnosť musí byť písomne potvrdená zhotoviteľom a objednávateľom v príslušnom protokole. |
| **Dodávaný/dodaný predmet zmluvy alebo dodávaná/dodaná Integračná platforma/Integračná služba** | Dielo, ktoré je predmetom tejto zmluvy. |
| **Dostupnosť služby** | rozumie sa čas, kedy je služba zhotoviteľa poskytovaná objednávateľovi. |
| **Doba odozvy** | rozumie sa časové obdobie, počas ktorého je zhotoviteľ povinný začať vykonávať príslušnú činnosť od nahlásenia požiadavky objednávateľa na jej vykonanie. |
| **Dôverná informácia druhej zmluvnej strany** | zmluvné strany rozumejú každý dokument, materiál, myšlienku, údaje alebo iné informácie vzťahujúce sa k výskumu a vývoju, obchodným tajomstvám, bankovým a služobným tajomstvám alebo obchodným záležitostiam zhotoviteľa alebo objednávateľa alebo sú označené ako dôverné, a ktorejkoľvek zo strán dané druhou stranou iba pre účely tejto zmluvy. |
| **HTP** | Hlavné technologické pracovisko Národnej banky Slovenska |
| **Chyba** | Chybu predstavuje akékoľvek nesplnenie požiadaviek na dodávaný predmet zmluvy, nesplnenie stanovených štandardov, neschválené odchýlky od stanovenej funkcionality dodávaného predmetu zmluvy, nedodržanie postupov stanovených pre analýzu, návrh, implementovanie, testovanie a spracovanie dokumentácie dodávaného predmetu zmluvy a používanie iných ako stanovených softvérových nástrojov. Chybu predstavuje aj nevykonávanie alebo iba čiastočné vykonávanie funkcií komponentov, modulov, objektov a programov špecifikovaných v sprievodnej dokumentácií dodávaného predmetu zmluvy. |
| **Incident** | každá udalosť, ktorá nie je štandardnou funkčnosťou dodávaného predmetu zmluvy, infraštruktúry dodávaného predmetu zmluvy alebo prevádzky osobných počítačov používateľov dodávaného predmetu zmluvy a môže spôsobiť alebo spôsobila výpadok alebo zníženie funkcionality a výkonnostných parametrov dodávaného predmetu zmluvy, infraštruktúry dodávaného predmetu zmluvy alebo prevádzky osobných počítačov používateľov dodávaného predmetu zmluvy. |
| **Inštalácia** | zmluvné strany rozumejú inštaláciu všetkých komponentov, programov a dát dodávaného predmetu zmluvy. Táto inštalácia môže byť vykonaná testovacom prostredí a/alebo v produkčnom prostredí u objednávateľa. |
| **Kľúčoví experti** | Riešitelia na strane zhotoviteľa s nasledujúcimi zodpovednosťami:Kľúčový expert č. 1 – Integračný Architekt / AnalytikKľúčový expert č. 2 – Integračný špecialista / VývojárKľúčový expert č. 3 – Projektový manažér |
| **Konfigurácia** | konfigurácia je úplný technický popis logicky zviazanej sady konfiguračných položiek potrebný pre tvorbu, testovanie, prevzatie, inštaláciu, prevádzku, údržbu a podporu dodávaného predmetu zmluvy. Zahŕňa dodávaný predmetu zmluvy a jeho sprievodnú dokumentáciu. |
| **Konfigurácia, verzia** | konfigurácia môže mať niekoľko verzií zobrazujúcich kompletizáciu dodávaného predmetu zmluvy. Konfigurácia prechádza úpravami pri vývoji, testovaní a opravovaní zistených chýb alebo implementácii požiadaviek na zmenu. Prvá verzia konfigurácie je zaznamenaná ako verzia 1.00.0. Zmeny konfigurácie sú odlišované číslom verzie, revízie a čiastkovej revízie. |
| **Kontrola kvality** | kontrola kvality je porovnaním produktu (alebo skupiny súvisiacich produktov) s odsúhlasenými kritériami kvality. Tieto kritéria sú definované pre všetky typy produktov a sú súčasťou sprievodnej dokumentácie. |
| **KPI** | Metrika (meraný parameter), ktorá pomáha riadiť a spravovať proces, IT službu alebo aktivitu. Je možné merať rôzne metriky (parametre - typicky počet, čas, kapacita), ale iba najdôležitejšie z nich sa definujú ako KPI a používajú sa pre aktívne manažovanie a reportovanie procesu, IT služby, alebo aktivity. |
| **Kritérium kvality** | kritérium kvality predstavuje tie charakteristiky produktu, ktoré určujú, či produkt spĺňa požiadavky pre produkt stanovené. |
| **Kvalita** | celkový súhrn znakov prvku, ktoré ovplyvňujú jeho schopnosť uspokojiť stanovené a predpokladané potreby. |
| **Lehota služby** | rozumie sa časové obdobie, počas ktorého je zhotoviteľ povinný dokončiť vykonávanie príslušnej činnosti od prevzatia požiadavky vyhlasovateľa na jej vykonanie. V prípade zásadného, závažného a nepodstatného incidentu môže uchádzač navrhnúť náhradné riešenie, čím však nie je zbavený povinností vyriešiť incident v náhradnom termíne dohodnutom vyhlasovateľom.  |
| **Nedostatok** | predstavuje nesplnenie skúšobnej podmienky stanovenej na overenie požadovaných funkčných, technických, prevádzkových a bezpečnostných vlastností dodávaného predmetu zmluvy počas akceptácie predmetu zmluvy. |
| **Osobodeň** | zmluvné strany rozumejú práce a služby 1 osoby počas 8 hodín pracovného dňa |
| **Osobohodina** | rozumie 60 minút poskytnutia plnenia zmluvy zo strany zhotoviteľa |
| **Požiadavka na zmenu** | predstavuje prostriedok na modifikáciu dodávaného predmetu zmluvy, t.j. akýkoľvek návrh a podnet, ktorého cieľom je zmeniť vlastnosti dodávaného predmetu zmluvy voči požiadavkám na predmetu zmluvy so zámerom zlepšiť vlastnosti dodávaného predmetu zmluvy a podporiť úspešnosť realizácie projektu. |
| **Pracovná doba** | Za pracovnú dobu sa pre účely zmluvy rozumie časové obdobie v pracovných dňoch medzi 8.00 h – 16.00 h, pričom pre účely odstraňovania incidentov dodávaného predmetu zmluvy sa pracovnou dobou počas Skúšobnej prevádzky dodávaného systému rozumie časové obdobie medzi 7.00 – 23.00 h v pracovných dňoch platobného systému TARGET2, ktorými sú všetky dni okrem soboty, nedele, Nového roku, Veľkého piatku a Veľkonočného pondelka (podľa kalendára platného v sídle ECB),1. mája, prvého sviatku vianočného a druhého sviatku vianočného . |
| **Prijatý, Prijatie, Prijať** | pojmy „Prijatý“, ”Prijatie”, „Prijať“ tak, ako sú uvádzané v zmluve znamenajú pre obidve zmluvné strany, že:1. akákoľvek dodávka uvedená v popise predmetu tejto zmluvy a/alebo akýkoľvek záväzok zhotoviteľa boli zo strany zhotoviteľa splnené podľa podmienok, štandardov, procedúr a kritérií tejto zmluvy, a ktorých splnenie objednávateľ podľa podmienok tejto zmluvy písomne odsúhlasil (akceptoval),
2. akákoľvek dodávka uvedená v popise predmetu tejto zmluvy a/alebo akýkoľvek záväzok zhotoviteľa boli na základe predchádzajúceho objednávateľom odsúhlaseného splnenia (akceptácie) fyzicky dodané zhotoviteľom objednávateľovi v mieste objednávateľa a ktoré objednávateľ fyzicky prijal.
 |
| **Prevzatý, Prevzatie, Prevziať** | pojmy „Prevzatý“, ”Prevzatie”, Prevziať“ tak ako sú uvádzané v zmluve znamenajú pre obidve zmluvné strany, že:1. akákoľvek dodávka uvedená v popise predmetu tejto zmluvy a/alebo akýkoľvek záväzok zhotoviteľa boli zo strany zhotoviteľa fyzicky dodané objednávateľovi v mieste objednávateľa za účelom ich prevzatia napr. na informovanie objednávateľa, na vykonanie akceptácie, na vykonanie pripomienkovania a akceptovania dokumentov, na zaistenie kvality riadenia projektu a na zaistenie kvality dodávaného predmetu zmluvy a objednávateľ ich k uvedenému účelu fyzicky prevzal.
2. fyzické prevzatie dodávky a/alebo záväzku zhotoviteľa potvrdia zhotoviteľ a objednávateľ písomne v Akceptačnom protokole alebo Záverečnom akceptačnom protokole.
 |
| **Problém** | predstavuje akúkoľvek skutočnosť identifikovanú počas a priamo súvisiace s realizáciou predmetu zmluvy, ktorú zhotoviteľ a/alebo objednávateľ považujú za prekážku pri ďalšej realizácii predmetu zmluvy podľa schváleného plánu projektu. |
| **Produkčné prostredie** | zmluvné strany rozumejú technické zariadenia a programové vybavenie (softvér) a všetky údaje nachádzajúce sa u objednávateľa vrátane nastavenia ich parametrov určené k produkčnej prevádzke dodávaného predmetu zmluvy. |
| **Produkt** | predstavuje akýkoľvek výstup projektu, t.j. softvér, hardvér, dokumentácia a údaje. Popis produktu popisuje jeho účel, formát (podobu), prvky, z ktorých sa skladá, t.j. komponenty, a kvalitatívne kritéria, ktorým musia vyhovieť. Každý produkt má svoj popis. Čiastkové produkty komplexných produktov môžu mať svoje vlastné popisy a samotné sa môže skladať z ďalších produktov, podproduktov. |
| **Prostredie** | zmluvné strany rozumejú testovacie a/alebo produkčné prostredie objednávateľa, ktoré je inštalované v priestoroch objednávateľa na používanie s dodávaným predmetom zmluvy.  |
| **Riadenie** | proces plánovania, zabezpečenia, kontrolovania a vyhodnocovania činností pri realizácii projektu a kompletizovaní dodávaného predmetu zmluvy. |
| **Riziko** | predstavuje akúkoľvek skutočnosť identifikovanú pred začatím realizácie projektu, resp. začatím realizácie jednotlivých etáp projektu, ktoré môžu negatívne ovplyvniť úspešnosť realizácie projektu a kvalitu dodávaného predmetu zmluvy, a ktorých dopad na úspešnosť realizácie projektu je možné včasným prijatím protiopatrení zmenšiť alebo odstrániť. |
| **Servisná zmluva** | rozumie sa Zmluva č. C-NBS1-000-097-137 o poskytovaní servisných služieb pri zabezpečení prevádzky Integračnej platformy.  |
| **Testovacie prostredie** | zmluvné strany rozumejú technické zariadenia a programové vybavenie (softvér) a všetky údaje nachádzajúce sa u objednávateľa vrátane nastavenia ich parametrov určené k akceptácií dodávaného predmetu zmluvy. |
| **Výkaz**  | zmluvné strany rozumejú tlačový výstup vyhotovený vo formáte a grafickej úprave, ktorý je predpísaný internými aktmi riadenia objednávateľa alebo všeobecne záväznými právnymi predpismi~~.~~ Tlač môže byť vykonávaná na (čistý) papier formátu A4 a A3 podľa formátu požadovaného výkazu. |
| **Zhotoviteľ** | subjekt/organizácia/spoločnosť/firma, ktorá dodáva, zabezpečuje a zodpovedá za dodávky, práce a služby uvedené v popise predmetu tejto zmluvy a vo svojich záväzkoch v tejto zmluve pre objednávateľa. |
| **Zmluva, zmluva, táto zmluva, tejto zmluvy** | rozumie sa zmluva číslo č. C-NBS1-000-097-136. Uvedený pojem zahŕňa zmluvu vrátane všetkých príloh, ktoré tvoria jej neoddeliteľnú súčasť a každý iný dokument, ktorý sa dohodne medzi stranami a výslovne určí, aby tvoril súčasť tejto zmluvy a zahŕňa každú zmenu tejto zmluvy, ktorú zmluvné strany dohodli písomne. |
| **Zmluvná strana** | rozumie sa objednávateľ alebo zhotoviteľ. |
| **ZTP** | Záložné technologické pracovisko Národnej banky Slovenska |
| **Modul** | je od zvyšku dodaného predmetu zmluvy oddeliteľná časť vytvorená zhotoviteľom pri plnení tejto zmluvy, a ktorá je bez úpravy použiteľná aj tretími osobami, aj na iné alebo podobné účely, ako je účel vyplývajúci z tejto zmluvy. |
| **Proprietárny SW** | je softvér 3. strany na ktorý sa nevzťahujú osobitné licenčné podmienky upravené v zmluve. |
| **SW 3. strany** | je softvérový produkt/softvérové riešenie, ktoré spĺňa znaky preexistentného obchodne dostupného softvéru, preexistentného obchodne nedostupného softvéru, preexistentného open source softvéru |
| **HW** | je hardvérový produkt, t. j. hotový výrobok/tovar týkajúci sa alebo predstavujúci celkové technické vybavenie počítača, servera alebo iného technického zariadenia; HW samostatne nie je výsledkom tvorivej duševnej činnosti, ale súčasťou HW môže byť aj SW alebo SW 3. strany. |
| **SW** | je softvérový produkt/softvérové riešenie, ktoré spĺňa znaky počítačového programu/počítačových programov, a tvorí súčasť dodaného predmetu zmluvy vrátane s ním súvisiacej dokumentácie a manuálov a bol dodaný zhotoviteľom v rámci plnenia tejto zmluvy.  |
| **Dokumentácia** | dokumentáciou sa rozumie technická, prevádzková, užívateľská a iná dokumentácia, ktorá vyplýva z ustanovení tejto zmluvy alebo ktorá čo i len sčasti súvisí s vyhotovením a dodaním diela /dodaného predmetu zmluvy, taktiež je definovaná v Prílohe č. 2 – Opis predmetu zákazky |
| **Uchádzač, úspešný uchádzač** | zhotoviteľ; pojem vyskytujúci sa v Prílohe č. 2 – Opis predmetu zákazky. |
| **Verejný obstarávateľ** | NBS, objednávateľ; pojem vyskytujúci sa v Prílohe č. 2 – Opis predmetu zákazky. |
| **Skratky právnych predpisov** |
| **Autorský zákon** | zákon č. 185/2015 Z. z. Autorský zákon v znení neskorších predpisov |
| **GDPR** | nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) |
| **Obchodný zákonník** | zákon č. 513/1991 Zb. Obchodný zákonník v znení neskorších predpisov |
| **Trestný poriadok** | zákon č. 301/2005 Z. z. Trestný poriadok v znení neskorších predpisov |
| **Trestný zákon** | zákon č. 300/2005 Z. z. Trestný zákon v znení neskorších predpisov |
| **Zákon o ochrane osobných údajov** | zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov |
| **Zákon o registri partnerov verejného sektora** | zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov |
| **Zákon o slobodnom prístupe k informáciám** | zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov |
| **Zákon o trestnej zodpovednosti právnických osôb** | zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov |

# Príloha č. 6

# Zoznam použitých SW 3. strán

***Použitý SW 3. strán***

|  |  |  |  |  |  |  |
| --- | --- | --- | --- | --- | --- | --- |
| **Poradie** | **Názov s popisom** | **Výrobca/autor a typ použitého SW** | **Licencia k SW** | **Počet ks** | **Jednotková cena** | **Celková cena** |
| 1 | vyplní uchádzač | vyplní uchádzač | vyplní uchádzač | vyplní uchádzač | vyplní uchádzač | vyplní uchádzač |
| x | ... | ... | ... | ... | ... | ... |
| **Spolu:** | - | - | vyplní uchádzač | vyplní uchádzač | vyplní uchádzač |

Zoznam SW 3. strán , ktoré zhotoviteľ použije pri dodaní predmetu zmluvy (nasadení integračnej platformy).

# Príloha č. 7

# Klasifikácia vád dodaného predmetu zmluvy podľa ich závažnosti

Ak je výsledkom vykonania akceptácie zistenie, že predmet zmluvy alebo jeho časť nespĺňa dohodnutú funkčnosť predmetu zmluvy v zmysle Prílohy č. 2 tejto zmluvy a tým nenapĺňa účel a cieľ tejto zmluvy, a to z dôvodov, za ktoré zodpovedá zhotoviteľ, predmet zmluvy má vady.

Zhotoviteľ zodpovedá za vady predmetu zmluvy v čase jeho odovzdania objednávateľovi.

Vady predmetu zmluvy sú klasifikované nasledovne:

1. **„Zásadná vada (A)“**

je spôsobený chybou alebo nedostatkom predmetu zmluvy a táto chyba a/alebo nedostatok zabraňuje jeho riadnemu používaniu v prevádzke (neschopnosť spracovať bežnú prevádzkovú záťaž), pričom spôsobuje že:

1. aplikačné funkcie predmetu zmluvy nie sú funkčné ako celok, alebo ide o takú chybu alebo nedostatok predmetu zmluvy, ktorý neumožní úspešne realizovať bankové procesy v NBS podporované predmetom zmluvy alebo
2. aplikačné funkcie predmetu zmluvy, prostredníctvom ktorých sa realizujú časovo závislé bankové procesy súvisiace najmä s hotovostnými, majetkovými prevodmi a účtovnými procedúrami, nie sú úplne funkčné, alebo
3. aplikačné funkcie predmetu zmluvy, ktoré majú priamy dopad na riadny chod NBS, nie sú funkčné.
4. **„Závažná vada (B)“**

je spôsobený chybou alebo nedostatkom predmetu zmluvy a táto chyba a/alebo nedostatok zabraňuje jeho plnohodnotné používaniu v prevádzke (neschopnosť spracovať maximálnu možnú prevádzkovú záťaž) a ohrozuje ďalšie pokračovania akceptácií, pričom spôsobuje, že:

1. aplikačné funkcie predmetu zmluvy neumožňujú vykonanie činnosti a/alebo vytvorenie výstupov, ktoré NBS potrebuje na splnenie svojich záväzkov voči externým subjektom,
2. aplikačné funkcie predmetu zmluvy, prostredníctvom ktorých sa realizujú časovo závislé bankové procesy súvisiace najmä s využívaním dát z dátového skladu, napr. v procese výkonu verejnej moci nie sú čiastočne funkčné.
3. **„Nepodstatná vada (C)“**

do tejto klasifikácie spadajú všetky chyby alebo nedostatky prevádzky predmetu zmluvy, ktoré nie sú klasifikované ako Zásadná vada (A) alebo Závažná vada (B), pričom sa jedná o vadu, ktorá spôsobí čiastočný neúspech akceptácie a ktorá sa prejaví iba niekedy, pričom:

1. incidenty tejto klasifikácie síce obmedzujú používanie predmetu zmluvy, ale v zásade neobmedzujú základné funkcie a prevádzku tohto predmetu zmluvy.

Koniec dokumentu